- Zǝbur
- <
- 32
- >

32
32-küy •••• Gunaⱨni etirap ⱪilip, Hudadin kǝqürüm sorax; •••• Huda jawabǝn bexarǝt beridu
1 Dawut yazƣan «Masⱪil»: —
Itaǝtsizlikliri kǝqürüm ⱪilinƣan,
Gunaⱨliri yepilƣan kixi bǝhtliktur!□ «Dawut yazƣan «Masⱪil»» — «Masⱪil» degǝn sɵzning mǝnisi bizgǝ namǝlum; bǝzi alimlar uni «tǝrbiyilik» bildüridu, dǝp ⱪaraydu; yǝni bǝzilǝr uni «maⱨirliⱪ bilǝn eytilsun» degǝnni bildüridu, dǝp ⱪaraydu. ■ Rim. 4:6, 7
2 Pǝrwǝrdigar rǝzillikliri bilǝn ⱨesablaxmaydiƣan,
Roⱨida ⱨeqⱪandaⱪ ⱨiylilik yoⱪ kixi bǝhtliktur!
3 Mǝn gunaⱨimni iⱪrar ⱪilmay, süküttǝ turuwalƣanidim,
Kün boyi aⱨu-piƣan iqidǝ,
Sɵngǝklirim qirip kǝtti;
4 Qünki meni basⱪan ⱪolung manga keqǝ-kündüz eƣir boldi;
Yazdiki ⱪurƣaⱪqiliⱪtǝk yilikim ⱪaƣjirap kǝtti.
Selaⱨ!□ «Selaⱨ!» — mǝnisi eniⱪ ǝmǝs. Zǝburdiki ⱨǝrbir küy nahxa ⱪilip eytilƣan waⱪitta, «Selaⱨ» bǝlkim pǝdidiki birdǝm tohtaxni (pauz) kɵrsitip, «tohta, oylan» degǝn mǝnidǝ ixlitilixi mumkin.
5 Əmdi gunaⱨimni Sening aldingda etirap ⱪildim,
Ⱪǝbiⱨlikimni Sǝndin yoxuriwǝrmǝydiƣan boldum;
Mǝn: «Pǝrwǝrdigarƣa asiyliⱪlirimni etirap ⱪilimǝn» — dedim,
Xuning bilǝn Sǝn mening rǝzil gunaⱨimni kǝqürüm ⱪilding.
Selaⱨ!■ Zǝb. 38:18; 51:3; Pǝnd. 28:13; 1Yuⱨa. 1:9
6 Xunga Seni tapalaydiƣan pǝyttǝ,
Ⱨǝrbir ihlasmǝn Sanga dua bilǝn iltija ⱪilsun!
Qong topanlar ɵrlǝp, texip kǝtkǝndǝ,
Sular xu kixigǝ ⱨǝrgiz yeⱪinlaxmaydu.□ «Xunga seni tapalaydiƣan pǝyttǝ, ⱨǝrbir ihlasmǝn Sanga dua bilǝn iltija ⱪilsun!» — «xunga» degǝn muxu muⱨim sɵz Hudaning kǝqürümini izdigǝn adǝmgǝ ümid berixi kerǝk (5-ayǝtni kɵrüng). «Qong topanlar ɵrlǝp texip kǝtkǝndǝ, sular xu kixigǝ yeⱪinlaxmaydu» — muxu sɵzlǝr oⱪurmǝnlǝrgǝ Nuⱨ pǝyƣǝmbǝrning dǝwridiki topanni ǝslitidu. Topan kelixtin burun Hudani izdigǝnlǝr üqün «Hudani tapalaydiƣan pǝyt» bolidu; lekin topan besip kǝlgǝndin keyin Hudani izdǝydiƣan ⱨeqⱪandaⱪ pursǝt ⱪalmaydu.
7 Sǝn mening dalda jayimdursǝn;
Sǝn meni zulumdin saⱪlaysǝn;
Ətrapimni nijatliⱪ nahxiliri bilǝn ⱪaplaysǝn!
Selaⱨ.■ Zǝb. 27:5; 31:20
8 — «Mǝn sǝn mengixⱪa tegixlik yolda seni yetǝklǝymǝn ⱨǝm tǝrbiylǝymǝn;
Mening kɵzüm üstüngdǝ boluxi bilǝn sanga nǝsiⱨǝt ⱪilimǝn.□ «Mening kɵzüm üstüngdǝ boluxi bilǝn...» — (1) Huda Ɵzini sɵygǝnlǝrni ⱨǝrdaim kɵzidǝ tutidu; (2) ⱪǝdimdǝ padixaⱨlar hizmǝtqilirigǝ pǝⱪǝt kɵz ixariti bilǝnla yol kɵrsitǝtti.
9 Əⱪli yoⱪ bolƣan at yaki exǝktǝk bolma;
Ularni qǝklǝxkǝ tizginlǝydiƣan yügǝn bolmisa,
Ular ⱨǝrgiz sanga yeⱪin kǝlmǝydu».■ Pǝnd. 26:3; Yaⱪ. 3:3
10 Rǝzillǝrgǝ qüxüdiƣan ⱪayƣu-ⱨǝsrǝtlǝr kɵptur,
Biraⱪ meⱨir-xǝpⱪǝtlǝr Pǝrwǝrdigarƣa tayanƣan kixini qɵridǝydu;
11 I ⱨǝⱪⱪaniylar, Pǝrwǝrdigar bilǝn xadlinip hursǝn bolunglar;
Kɵngli duruslar, huxalliⱪtin tǝntǝnǝ ⱪilinglar!

- Zǝbur
- <
- 32
- >

□32:1 «Dawut yazƣan «Masⱪil»» — «Masⱪil» degǝn sɵzning mǝnisi bizgǝ namǝlum; bǝzi alimlar uni «tǝrbiyilik» bildüridu, dǝp ⱪaraydu; yǝni bǝzilǝr uni «maⱨirliⱪ bilǝn eytilsun» degǝnni bildüridu, dǝp ⱪaraydu.

■32:1 Rim. 4:6, 7

□32:4 «Selaⱨ!» — mǝnisi eniⱪ ǝmǝs. Zǝburdiki ⱨǝrbir küy nahxa ⱪilip eytilƣan waⱪitta, «Selaⱨ» bǝlkim pǝdidiki birdǝm tohtaxni (pauz) kɵrsitip, «tohta, oylan» degǝn mǝnidǝ ixlitilixi mumkin.

■32:5 Zǝb. 38:18; 51:3; Pǝnd. 28:13; 1Yuⱨa. 1:9

□32:6 «Xunga seni tapalaydiƣan pǝyttǝ, ⱨǝrbir ihlasmǝn Sanga dua bilǝn iltija ⱪilsun!» — «xunga» degǝn muxu muⱨim sɵz Hudaning kǝqürümini izdigǝn adǝmgǝ ümid berixi kerǝk (5-ayǝtni kɵrüng). «Qong topanlar ɵrlǝp texip kǝtkǝndǝ, sular xu kixigǝ yeⱪinlaxmaydu» — muxu sɵzlǝr oⱪurmǝnlǝrgǝ Nuⱨ pǝyƣǝmbǝrning dǝwridiki topanni ǝslitidu. Topan kelixtin burun Hudani izdigǝnlǝr üqün «Hudani tapalaydiƣan pǝyt» bolidu; lekin topan besip kǝlgǝndin keyin Hudani izdǝydiƣan ⱨeqⱪandaⱪ pursǝt ⱪalmaydu.

■32:7 Zǝb. 27:5; 31:20

□32:8 «Mening kɵzüm üstüngdǝ boluxi bilǝn...» — (1) Huda Ɵzini sɵygǝnlǝrni ⱨǝrdaim kɵzidǝ tutidu; (2) ⱪǝdimdǝ padixaⱨlar hizmǝtqilirigǝ pǝⱪǝt kɵz ixariti bilǝnla yol kɵrsitǝtti.

■32:9 Pǝnd. 26:3; Yaⱪ. 3:3

© 2010 Mukeddes Kalam - Uyghur Bible Translation Committee