- Zǝbur
- <
- 33
- >

33
33-küy •••• Pǝrwǝrdigarning meⱨribanliⱪi jaⱨanƣa tolƣan
1 Əy ⱨǝⱪⱪaniylar, Pǝrwǝrdigar üqün tǝntǝnǝ ⱪilinglar!
Mǝdⱨiyilǝx duruslar üqün güzǝl ixtur.■ Zǝb. 92:1; 135:3; 147:1
2 Rawab bilǝn Pǝrwǝrdigarni mǝdⱨiyilǝnglar;
Ontarƣa tǝngkǝx bolup, uningƣa küylǝrni eytinglar.□ «Rawab bilǝn Pǝrwǝrdigarni mǝdⱨiyilǝnglar» — «rawab» bu ayǝttǝ ⱨǝm Zǝburdiki baxⱪa ayǝtlǝrdǝ ixlitilgǝndǝ, «rawab» degǝn sɵz rawabⱪa ohxap ketidiƣan bir sazni kɵrsitidu. «Ontarƣa tǝngkǝx bolup, uningƣa küylǝrni eytinglar» — «ontar» on tarliⱪ qiltardǝk bir saz.
3 Uningƣa atap yengi bir munajat-nahxini eytinglar;
Maⱨirliⱪ bilǝn qelip, awazinglarni yuⱪiri yangritinglar.■ Zǝb. 40:3; 96:1; 98:1; 144:9; Yǝx. 42:10; Wǝⱨ. 5:9; 14:3
4 Qünki Pǝrwǝrdigarning sɵzi bǝrⱨǝⱪtur;
Uning barliⱪ ixliri wǝdilirigǝ sadaⱪǝtliktur.
5 U ⱨǝⱪⱪaniyǝt ⱨǝm adalǝtni yahxi kɵrgüqidur;
Yǝr-zemin Pǝrwǝrdigarning meⱨribanliⱪi bilǝn tolƣandur.■ Zǝb. 45:7; 119:64; Ibr. 1:9
6 Pǝrwǝrdigarning sɵzi bilǝn asmanlar yaritilƣan,
Uning aƣzidiki nǝpǝs bilǝn ularning barliⱪ ⱪoxunlirimuyaritilƣandur;□ «ularning (asmanlarning) barliⱪ ⱪoxunliri» — bir tǝrǝptin ⱪuyax, ay, yultuzlarni kɵrsǝtsǝ, yǝnǝ bir tǝrǝptin barliⱪ pǝrixtilǝrni kɵrsitidu. ■ Yar. 1:6, 7
7 U dengizdiki sularni bir yǝrgǝ yiƣip dɵwilǝydu;
U okyanlarni ambarlar iqidǝ saⱪlap turidu;□ «U dengizdiki sularni bir yǝrgǝ yiƣip dɵwilǝydu» — baxⱪa birhil tǝrjimisi: «U dengizdiki sularni küplǝrgǝ yiƣidu». «U okyanlarni ambarlar iqidǝ saⱪlap turidu» — bu ayǝtning mǝnisi sirliⱪ bolƣini bilǝn, Hudaning sularni toluⱪ idarǝ ⱪilidiƣanliⱪini kɵrsǝtkǝnlikidin ⱨeqⱪandaⱪ xübⱨǝ yoⱪ.
8 Pütkül yǝr yüzidikilǝr Pǝrwǝrdigardin ǝymǝnsun;
Dunyadiki pütün jan igiliri Uningdin ⱪorⱪup, ⱨɵrmǝtlisun;
9 Qünki Uning bir sɵzi bilǝnla ix püttürülgǝnidi;
Uning bir ǝmri bilǝnla degǝnliri bǝrpa ⱪilinƣanidi.
10 Pǝrwǝrdigar ǝllǝrning pilanini tosiwetidu;
U ⱪowmlarning hiyallirini bikar ⱪiliwetidu.■ Yǝx. 19:3
11 Pǝrwǝrdigarning nǝsiⱨǝti mǝnggügǝ turidu;
Ⱪǝlbidiki oyliri dǝwrdin-dǝwrgǝ ixⱪa axurulidu.■ Pǝnd. 19:21; 21:30; Yǝx. 46:10
12 «Pǝrwǝrdigar bizning Hudayimizdur» dǝydiƣan ⱪowm bǝhtliktur!
Yǝni Ɵz mirasi boluxⱪa talliƣan hǝlⱪ bǝhtliktur!■ Zǝb. 65:4; 144:15
13 Pǝrwǝrdigar ǝrxtin yǝrgǝ nǝzǝr salidu,
U pütkül insanlarni kɵrüp turidu.
14 Turalƣusidin yǝr yüzidikilǝrning ⱨǝmmisigǝ ⱪaraydu;
15 U ularning ⱨǝrbirining ⱪǝlblirini Yasiƣuqidur;
Ularning barliⱪ ixlirini dǝngsǝp qiⱪⱪuqidur.
16 Padixaⱨ bolsa ⱪoxunlirining kɵplüki bilǝn ƣalib bolalmaydu;
Palwan ɵzining zor küqi bilǝn ɵzini ⱪutⱪuzalmaydu;
17 Tolparƣa tayinip hǝwp-hǝtǝrdin ⱪutⱪuzulux biⱨudiliktur,
U zor küqi bilǝn ⱨeqkimni ⱪutⱪuzalmaydu;
18-19 Mana, ularning jenini ɵlümdin ⱪutⱪuzux üqün,
Ⱪǝⱨǝtqiliktǝ ularni ⱨayat saⱪlax üqün,
Pǝrwǝrdigarning kɵzi Ɵzidin ǝyminidiƣanlarning üstidǝ turidu,
Ɵzining ɵzgǝrmǝs muⱨǝbbitigǝ ümid baƣliƣanlarning üstidǝ turidu.■ Ayup 36:7; Zǝb. 34:15; 1Pet. 3:12
20 Bizning jenimiz Pǝrwǝrdigarƣa tǝlmüridu;
Bizning yardǝmqimiz,
Bizning ⱪalⱪinimiz U bolidu.
21 Xunga Uning bilǝn ⱪǝlbimiz xadlinip ketidu;
Qünki Uning muⱪǝddǝs namiƣa tayinip ixǝnduⱪ.
22 I Pǝrwǝrdigar, biz Sangila ümid baƣliƣinimizdǝk,
Sening ɵzgǝrmǝs muⱨǝbbitingmu üstimizdǝ bolƣay!

- Zǝbur
- <
- 33
- >

■33:1 Zǝb. 92:1; 135:3; 147:1

□33:2 «Rawab bilǝn Pǝrwǝrdigarni mǝdⱨiyilǝnglar» — «rawab» bu ayǝttǝ ⱨǝm Zǝburdiki baxⱪa ayǝtlǝrdǝ ixlitilgǝndǝ, «rawab» degǝn sɵz rawabⱪa ohxap ketidiƣan bir sazni kɵrsitidu. «Ontarƣa tǝngkǝx bolup, uningƣa küylǝrni eytinglar» — «ontar» on tarliⱪ qiltardǝk bir saz.

■33:3 Zǝb. 40:3; 96:1; 98:1; 144:9; Yǝx. 42:10; Wǝⱨ. 5:9; 14:3

■33:5 Zǝb. 45:7; 119:64; Ibr. 1:9

□33:6 «ularning (asmanlarning) barliⱪ ⱪoxunliri» — bir tǝrǝptin ⱪuyax, ay, yultuzlarni kɵrsǝtsǝ, yǝnǝ bir tǝrǝptin barliⱪ pǝrixtilǝrni kɵrsitidu.

■33:6 Yar. 1:6, 7

□33:7 «U dengizdiki sularni bir yǝrgǝ yiƣip dɵwilǝydu» — baxⱪa birhil tǝrjimisi: «U dengizdiki sularni küplǝrgǝ yiƣidu». «U okyanlarni ambarlar iqidǝ saⱪlap turidu» — bu ayǝtning mǝnisi sirliⱪ bolƣini bilǝn, Hudaning sularni toluⱪ idarǝ ⱪilidiƣanliⱪini kɵrsǝtkǝnlikidin ⱨeqⱪandaⱪ xübⱨǝ yoⱪ.

■33:10 Yǝx. 19:3

■33:11 Pǝnd. 19:21; 21:30; Yǝx. 46:10

■33:12 Zǝb. 65:4; 144:15

■33:18-19 Ayup 36:7; Zǝb. 34:15; 1Pet. 3:12

© 2010 Mukeddes Kalam - Uyghur Bible Translation Committee