- Zǝbur
- <
- 45
- >

45
45-küy •••• Padixaⱨning toy munajiti •••• 1-ayǝttiki izaⱨatni kɵrüng
1 Nǝƣmiqilǝrning bexiƣa tapxurulup, «Nilupǝrlǝr» degǝn aⱨangda oⱪulsun dǝp, Koraⱨning oƣulliriƣa tapxurulƣan, «sɵyümlük yar üqün» degǝn «Masⱪil» munajat-nahxa: —
Ⱪǝlbimdin güzǝl ix toƣrisida sɵzlǝr urƣup qiⱪmaⱪta;
Padixaⱨⱪa beƣixliƣan munajitimni eytimǝn;
Tilim goya maⱨir xairning ⱪǝlimidur;□ «izaⱨat» — gǝrqǝ bu küy Sulaymanning toy künini tǝbriklǝxkǝ yezilƣan bolsimu, uningdiki sɵzlǝr bexarǝt bolup, alǝmning padixaⱨi bolidiƣan Mǝsiⱨnimu aldin’ala kɵrsitidu. «padixaⱨⱪa beƣixliƣan munajitimni eytimǝn» — ibraniy tilida «padixaⱨⱪa beƣixliƣan ǝsirimni eytimǝn».
2 Insan baliliri iqidǝ sǝn ǝng güzǝldursǝn;
Lǝwliring xapaǝt bilǝn toldurulƣandur;
Xunga Huda sanga mǝnggügǝ rǝⱨmǝt ⱪildi.
3 I büyük bolƣuqi,
Ⱪiliqingni asⱪin yeningƣa,
Ⱨǝywiting wǝ xanu-xǝwkiting bilǝn!
4 Ⱨǝⱪiⱪǝt, kǝmtǝrlik ⱨǝm adalǝtni alƣa sürüxkǝ atlanƣiningda,
Xanu-xǝwkǝt iqidǝ ƣǝlibǝ bilǝn alƣa bas!
Xuning bilǝn ong ⱪolung ɵzünggǝ karamǝt ⱪorⱪunqluⱪ ixlarni kɵrsitidu!■ Zǝk. 9:9
5 Sening oⱪliring ɵtkürdur,
Ular padixaⱨning düxmǝnlirining yürikigǝ sanjilidu;
Pütün ǝllǝr ayiƣingƣa yiⱪitilidu.
6 Sening tǝhting, i Huda, ǝbǝdil’ǝbǝdliktur;
Padixaⱨliⱪingdiki Xaⱨanǝ ⱨasang, adalǝtning ⱨasisidur.□ «Sening tǝhting, i Huda, ǝbǝdil’ǝbǝdliktur» — Injildiki «ibraniylarƣa» degǝn ⱪisimda (1-babta) kɵrsǝtkǝndǝk, bu sɵzlǝr (xundaⱪla keyinki 7-ayǝtkiqǝ) bexarǝtlik süpǝttǝ padixaⱨning ɵzigǝ (yǝni Mǝsiⱨkǝ) eytilidu («Ibr.» 1:8-9). ■ Ibr. 1:8
7 Sǝn ⱨǝⱪⱪaniyliⱪni sɵyüp, rǝzillikkǝ nǝprǝtlinip kǝlgǝnsǝn;
Xunga Huda, yǝni sening Hudaying, seni ⱨǝmraⱨliringdin üstün ⱪilip xadliⱪ meyi bilǝn mǝsiⱨ ⱪildi.□ «Xunga Huda ... seni ... xadliⱪ meyi bilǝn mǝsiⱨ ⱪildi» — «mǝsiⱨ ⱪilix» toƣruluⱪ 2-küydiki izaⱨatlarni ⱨǝm «Tǝbirlǝr»ni kɵrüng. ■ Yǝx. 61:1-2; Ros. 10:38
8 Sening kiyimliringdin murmǝkki, muǝttǝr wǝ darqin ⱨidi kelidu;
Pil qixi sarayliridiki sazǝndilǝrning tarliⱪ sazliri seni hursǝn ⱪilidu. ■ Yǝx. 61:1-2; Ros. 10:38
9 Padixaⱨlarning mǝlikiliri ⱨɵrmǝtlik kenizǝkliringning ⱪatarididur;
Hanixing Ofirdiki sap altun zibu-zinǝtlǝrni taⱪap ong ⱪolungda turidu;□ «ⱨɵrmǝtlik kenizǝkliringning ⱪatarididur» — yaki «mɵⱨtǝrrǝm meⱨmanliringning ⱪatarididur».
10 «Angliƣin, i ⱪizim, kɵrgin, sɵzlirimgǝ ⱪulaⱪ salƣin;
Ɵz ⱪǝbilǝng wǝ ata jǝmǝtingni untup ⱪal!
11 Xuning bilǝn padixaⱨ güzǝl jamalingƣa mǝptun bolidu;
U sening hojang, sǝn uningƣa sǝjdǝ ⱪil».
12 Tur xǝⱨirining ⱪizi aldingda sowƣa bilǝn ⱨazir bolidu;
Halayiⱪ arisidiki baylar sening xapaitingni kütidu;□ «Tur xǝⱨirining ⱪizi» — Tur xǝⱨiridiki puⱪralarni kɵrsitixi mumkin. ■ Zǝb. 72:10-11
13 Xaⱨanǝ ⱪizning iqki dunyasi pütünlǝy parlaⱪtur,
Uning kiyimlirimu zǝr bilǝn kǝxtilǝngǝn;□ «Xaⱨanǝ ⱪizning iqki dunyasi pütünlǝy parlaⱪtur» — baxⱪa birhil tǝrjimisi: «Padixaⱨning ⱪizi iqki ⱨujrida xǝrǝpliktur».
14 U kǝxtilik kiyimlǝr bilǝn padixaⱨning ⱨuzuriƣa kǝltürülidu;
Kǝynidin uningƣa ⱪoldax kenizǝklǝrmu billǝ yeningƣa elip kelinidu;□ «Kǝynidin uningƣa ⱪoldax kenizǝklǝrmu billǝ yeningƣa elip kelinidu» — «yeningƣa» toy ⱪiliwatⱪan padixaⱨning yenini kɵrsǝtsǝ kerǝk.
15 Ular huxal-huram, xadliⱪ iqidǝ baxlap kelinidu;
Ular birliktǝ padixaⱨning ordisiƣa kirixidu.
16 «Ata-bowiliringning orniƣa oƣulliring qiⱪidu;
Sǝn ularni pütkül jaⱨanƣa ⱨakim ⱪilisǝn.□ «Ata-bowiliringning orniƣa oƣulliring qiⱪidu; sǝn ularni pütkül jaⱨanƣa ⱨakim ⱪilisǝn...» — bu sɵzlǝr (16- ⱨǝm 17-ayǝt) padixaⱨⱪa biwasitǝ eytilidu.
17 Mǝn sening namingni ǝwladdin-ǝwladⱪa yad ǝtküzimǝn;
Xunglaxⱪa barliⱪ ⱪowmlar seni ǝbǝdil’ǝbǝdgiqǝ mǝdⱨiyilǝydu».

- Zǝbur
- <
- 45
- >

□45:1 «izaⱨat» — gǝrqǝ bu küy Sulaymanning toy künini tǝbriklǝxkǝ yezilƣan bolsimu, uningdiki sɵzlǝr bexarǝt bolup, alǝmning padixaⱨi bolidiƣan Mǝsiⱨnimu aldin’ala kɵrsitidu. «padixaⱨⱪa beƣixliƣan munajitimni eytimǝn» — ibraniy tilida «padixaⱨⱪa beƣixliƣan ǝsirimni eytimǝn».

■45:4 Zǝk. 9:9

□45:6 «Sening tǝhting, i Huda, ǝbǝdil’ǝbǝdliktur» — Injildiki «ibraniylarƣa» degǝn ⱪisimda (1-babta) kɵrsǝtkǝndǝk, bu sɵzlǝr (xundaⱪla keyinki 7-ayǝtkiqǝ) bexarǝtlik süpǝttǝ padixaⱨning ɵzigǝ (yǝni Mǝsiⱨkǝ) eytilidu («Ibr.» 1:8-9).

■45:6 Ibr. 1:8

□45:7 «Xunga Huda ... seni ... xadliⱪ meyi bilǝn mǝsiⱨ ⱪildi» — «mǝsiⱨ ⱪilix» toƣruluⱪ 2-küydiki izaⱨatlarni ⱨǝm «Tǝbirlǝr»ni kɵrüng.

■45:7 Yǝx. 61:1-2; Ros. 10:38

■45:8 Yǝx. 61:1-2; Ros. 10:38

□45:9 «ⱨɵrmǝtlik kenizǝkliringning ⱪatarididur» — yaki «mɵⱨtǝrrǝm meⱨmanliringning ⱪatarididur».

□45:12 «Tur xǝⱨirining ⱪizi» — Tur xǝⱨiridiki puⱪralarni kɵrsitixi mumkin.

■45:12 Zǝb. 72:10-11

□45:13 «Xaⱨanǝ ⱪizning iqki dunyasi pütünlǝy parlaⱪtur» — baxⱪa birhil tǝrjimisi: «Padixaⱨning ⱪizi iqki ⱨujrida xǝrǝpliktur».

□45:14 «Kǝynidin uningƣa ⱪoldax kenizǝklǝrmu billǝ yeningƣa elip kelinidu» — «yeningƣa» toy ⱪiliwatⱪan padixaⱨning yenini kɵrsǝtsǝ kerǝk.

□45:16 «Ata-bowiliringning orniƣa oƣulliring qiⱪidu; sǝn ularni pütkül jaⱨanƣa ⱨakim ⱪilisǝn...» — bu sɵzlǝr (16- ⱨǝm 17-ayǝt) padixaⱨⱪa biwasitǝ eytilidu.

© 2010 Mukeddes Kalam - Uyghur Bible Translation Committee