- Ayup
- <
- 5
- >

5
Elifazning sɵzini dawamlaxturuxi
1 Ⱪeni, iltija ⱪilip baⱪ, sanga jawab ⱪilƣuqi barmikin?
Muⱪǝddǝslǝrning ⱪaysisidin panaⱨ tilǝysǝn?□ «Muⱪǝddǝslǝr» — muxu yǝrdǝ bǝlkim muⱪǝddǝs pǝrixtilǝrni kɵrsitidu.
2 Qünki ǝhmǝⱪning aqqiⱪi ɵzini ɵltüridu,
Ⱪǝⱨri nadanning jeniƣa zamin bolidu.□ «Ⱪǝⱨri nadanning jeniƣa zamin bolidu» — yaki «Kɵrmǝsliki nadanning jeniƣa zamin bolidu».
Elifazning bu sɵzining mǝnisi: Ayupning aqqiⱪlinip, Hudaƣa ⱪaⱪxixi hǝtǝrlik ix; Huda uningƣa jawab kǝlmigǝn yǝrdǝ, Huda wǝ insanning ariliⱪida turidiƣan bir «kelixtürgüqi»dinmu yardǝm tilǝx pütünlǝy biⱨudǝ ix, degǝnlik boluxi mumkin.
3 Mǝn ɵz kɵzüm bilǝn ǝhmǝⱪning yiltiz tartⱪanliⱪini kɵrgǝnmǝn;
Lekin xu ⱨaman uning makanini «Lǝnǝtkǝ uqraydu!» dǝp bildim,□ «Lekin xu ⱨaman uning makanini «lǝnǝtkǝ uqraydu!» dǝp bildim» — baxⱪa birhil tǝrjimisi: «Lekin mǝn dǝrⱨal uning makaniƣa lǝnǝt oⱪudum».
4 Uning baliliri amanliⱪtin yiraⱪtur;
Ular xǝⱨǝr dǝrwazisida sot ⱪilinƣanda basturuldi;
Ularƣa ⱨeqkim ⱨimayiqi bolmaydu.
5 Uning ⱨosulini aqlar yǝp tügitidu;
Ular ⱨǝtta tikǝn arisida ⱪalƣanlirinimu elip tügitidu;
Ⱪiltaⱪqimu uning mal-mülüklirini yutuwelixⱪa tǝyyar turidu.
6 Qünki awariqilik ǝzǝldin topidin ünüp qiⱪmaydu,
Külpǝtmu yǝrdin ɵsüp qiⱪⱪanmu ǝmǝs.
7 Biraⱪ uqⱪun yuⱪiriƣa uqidiƣandǝk,
Insan külpǝt tartixⱪa tuƣulƣandur.□ «Insan külpǝt tartixⱪa tuƣulƣandur» — yaki «Insan japa tartixⱪimu tuƣulƣandur». Kirix sɵzimizdǝ eytⱪinimizdǝk, oⱪurmǝnlǝrning esidǝ bolsunki, Ayupning üq dostining bǝrgǝn pikirliridǝ heli kɵp hataliⱪ yǝrliri bar. Keyin Huda xu hata gǝpliri üqün ularni ǝyiblǝydu. 42:7-9ni kɵrüng.
8 Ornungda mǝn bolsam, Tǝngriƣila murajiǝt ⱪilattim,
Mǝn iximni Hudayimƣila tapxuriwetǝttim.
9 U ⱨesabsiz karamǝtlǝrni,
San-sanaⱪsiz mɵjizilǝrni yaritidu.■ Ayup 9:10; Zǝb. 72:18; Rim. 11:33
10 U yǝrgǝ yamƣur tǝⱪdim ⱪilidu;
U dala üstigǝ su ǝwǝtip beridu.■ Zǝb. 104:10
11 U pǝs orunda turidiƣanlarning mǝrtiwisini üstün ⱪilidu;
Matǝm tutⱪanlar amanliⱪⱪa kɵtürülidu.■ 1Sam. 2:7; Zǝb. 113:7, 8
12 U ⱨiyligǝrlǝrning niyǝtlirini bikar ⱪiliwetidu,
Nǝtijidǝ ular ixini püttürǝlmǝydu.□ «U ⱨiyligǝrlǝrning niyǝtlirini bikar ⱪiliwetidu, nǝtijidǝ ular ixini püttürǝlmǝydu» — bu ayǝt Injilda («1Kor.» 1:19) rosul Pawlus tǝripidin nǝⱪil kǝltürülgǝn, xunga xübⱨisizki uni toƣra dǝp bilimiz. ■ Nǝⱨ. 4:9; Zǝb. 33:10; Yǝx. 8:10
13 U mǝkkarlarni ɵz ⱨiyligǝrlikidin tuzaⱪⱪa alidu;
Əgrilǝrning nǝyrǝngliri eⱪitip ketilidu.□ «U mǝkkarlarni ɵz ⱨiyligǝrlikidin tuzaⱪⱪa alidu» — Elifazning bu jümlisimu Injilda («1Kor.» 3:19) rosul Pawlus tǝripidin nǝⱪil kǝltürülgǝn, xunga xübⱨisizki unimu toƣra dǝp bilimiz. ■ 1Kor. 3:19
14 Kündüzdǝ ular ⱪarangƣuluⱪⱪa uqraydu;
Qüxtǝ tün keqidǝk silaxturup mangidu.■ Ⱪan. 28:29
15 Biraⱪ u miskinlǝrni mǝkkarlarning ⱪiliqi wǝ aƣzidin ⱪutⱪuzidu,
Ularni küqlüklǝrning qanggilidin ⱪudrǝtlik ⱪoli bilǝn ⱪutⱪuzidu.
16 Xunga, ajizlar üqün ümid tuƣulidu,
Ⱪǝbiⱨlik aƣzini yumidu.■ Zǝb. 107:42
17 Ⱪara, Tǝngri ibrǝt bǝrgǝn adǝm bǝhtliktur,
Xunga, Ⱨǝmmigǝ Ⱪadirning tǝrbiyisigǝ sǝl ⱪarima jumu!■ Pǝnd. 3:11, 12; Ibr. 12:5; Yaⱪ. 1:12; Wǝⱨ. 3:19
18 Qünki U adǝmni yarilanduridu, andin yarini tangidu;
U sanjiydu, biraⱪ Uning ⱪolliri yǝnǝ saⱪaytidu.■ Ⱪan. 32:39; 1Sam. 2:6; Ⱨox. 6:1
19 U seni altǝ ⱪiyinqiliⱪtin ⱪutⱪuzidu;
Ⱨǝtta yǝttǝ külpǝttǝ ⱨeqⱪandaⱪ yamanliⱪ sanga tǝgmǝydu.□ «... altǝ ⱪiyinqiliⱪ... yǝttǝ külpǝttǝ ... » — bu «altǝ... yǝttǝ...» degǝn ibarǝ «ⱨǝrhil..., ⱨǝrⱪandaⱪ...» degǝnni bildüridu. ■ Zǝb. 91
20 Aqarqiliⱪta U sening ülüminggǝ,
Uruxta U sanga urulƣan ⱪiliq zǝrbisigǝ nijatkar bolidu.
21 Sǝn zǝⱨǝrlik tillarning zǝrbisidimu baxpanaⱨliⱪ iqigǝ yoxurunisǝn,
Wǝyranqiliⱪ kǝlgǝndǝ uningdin ⱨeq ⱪorⱪmaydiƣan bolisǝn.
22 Wǝyranqiliⱪ wǝ ⱪǝⱨǝtqilik aldida külüpla ⱪoyisǝn;
Yǝr yüzidiki ⱨaywanlardinmu ⱨeq ⱪorⱪmaysǝn.
23 Sǝn daladiki taxlar bilǝn ǝⱨdidax bolisǝn;
Yawayi ⱨaywanlarmu sǝn bilǝn inaⱪ ɵtidu.■ Ⱨox. 2:20
24 Sǝn qediringning tinq-amanliⱪta bolidiƣanliⱪini bilip yetisǝn;
Mal-mülküngni editlisǝng, ⱨǝmmǝ nemǝngning tǝl ikǝnlikini bayⱪaysǝn.
25 Nǝsling kɵp bolidiƣanliⱪini,
Pǝrzǝntliringning ot-qɵptǝk kɵp ikǝnlikini bilisǝn.□ «Nǝsling kɵp bolidiƣanliⱪini, pǝrzǝntliringning ot-qɵptǝk kɵp ikǝnlikini bilisǝn» — Elifaz Ayupning on balisidin ⱨǝm barliⱪ mal-mülkidin ayrilip ⱪalƣanliⱪini pütünlǝy esidin qiⱪirip ⱪoyƣandǝk ⱪilatti.
26 Sǝn ɵz waⱪtidila yetilip yiƣilƣan bir baƣ buƣdaydǝk,
Pǝⱪǝt waⱪit-saiting pixip yetilgǝndila yǝrlikinggǝ kirisǝn.
27 Biz ɵzimiz buni tǝkxürüp kɵrgǝnmiz — ular ⱨǝⱪiⱪǝtǝn xundaⱪtur.
Xunga ɵzüng anglap bil, bularni ɵzünggǝ tǝtbiⱪlap oylap baⱪ».

- Ayup
- <
- 5
- >

□5:1 «Muⱪǝddǝslǝr» — muxu yǝrdǝ bǝlkim muⱪǝddǝs pǝrixtilǝrni kɵrsitidu.

□5:2 «Ⱪǝⱨri nadanning jeniƣa zamin bolidu» — yaki «Kɵrmǝsliki nadanning jeniƣa zamin bolidu». Elifazning bu sɵzining mǝnisi: Ayupning aqqiⱪlinip, Hudaƣa ⱪaⱪxixi hǝtǝrlik ix; Huda uningƣa jawab kǝlmigǝn yǝrdǝ, Huda wǝ insanning ariliⱪida turidiƣan bir «kelixtürgüqi»dinmu yardǝm tilǝx pütünlǝy biⱨudǝ ix, degǝnlik boluxi mumkin.

□5:3 «Lekin xu ⱨaman uning makanini «lǝnǝtkǝ uqraydu!» dǝp bildim» — baxⱪa birhil tǝrjimisi: «Lekin mǝn dǝrⱨal uning makaniƣa lǝnǝt oⱪudum».

□5:7 «Insan külpǝt tartixⱪa tuƣulƣandur» — yaki «Insan japa tartixⱪimu tuƣulƣandur». Kirix sɵzimizdǝ eytⱪinimizdǝk, oⱪurmǝnlǝrning esidǝ bolsunki, Ayupning üq dostining bǝrgǝn pikirliridǝ heli kɵp hataliⱪ yǝrliri bar. Keyin Huda xu hata gǝpliri üqün ularni ǝyiblǝydu. 42:7-9ni kɵrüng.

■5:9 Ayup 9:10; Zǝb. 72:18; Rim. 11:33

■5:10 Zǝb. 104:10

■5:11 1Sam. 2:7; Zǝb. 113:7, 8

□5:12 «U ⱨiyligǝrlǝrning niyǝtlirini bikar ⱪiliwetidu, nǝtijidǝ ular ixini püttürǝlmǝydu» — bu ayǝt Injilda («1Kor.» 1:19) rosul Pawlus tǝripidin nǝⱪil kǝltürülgǝn, xunga xübⱨisizki uni toƣra dǝp bilimiz.

■5:12 Nǝⱨ. 4:9; Zǝb. 33:10; Yǝx. 8:10

□5:13 «U mǝkkarlarni ɵz ⱨiyligǝrlikidin tuzaⱪⱪa alidu» — Elifazning bu jümlisimu Injilda («1Kor.» 3:19) rosul Pawlus tǝripidin nǝⱪil kǝltürülgǝn, xunga xübⱨisizki unimu toƣra dǝp bilimiz.

■5:13 1Kor. 3:19

■5:14 Ⱪan. 28:29

■5:16 Zǝb. 107:42

■5:17 Pǝnd. 3:11, 12; Ibr. 12:5; Yaⱪ. 1:12; Wǝⱨ. 3:19

■5:18 Ⱪan. 32:39; 1Sam. 2:6; Ⱨox. 6:1

□5:19 «... altǝ ⱪiyinqiliⱪ... yǝttǝ külpǝttǝ ... » — bu «altǝ... yǝttǝ...» degǝn ibarǝ «ⱨǝrhil..., ⱨǝrⱪandaⱪ...» degǝnni bildüridu.

■5:19 Zǝb. 91

■5:23 Ⱨox. 2:20

□5:25 «Nǝsling kɵp bolidiƣanliⱪini, pǝrzǝntliringning ot-qɵptǝk kɵp ikǝnlikini bilisǝn» — Elifaz Ayupning on balisidin ⱨǝm barliⱪ mal-mülkidin ayrilip ⱪalƣanliⱪini pütünlǝy esidin qiⱪirip ⱪoyƣandǝk ⱪilatti.

© 2010 Mukeddes Kalam - Uyghur Bible Translation Committee