- Mikaⱨ
- <
- 2
- >

2
Jǝbir-zulum üstigǝ qüxidiƣan jaza
1 Ornida yetip ⱪǝbiⱨlikni oylaydiƣanlarƣa wǝ yamanliⱪ ǝyligüqilǝrgǝ way!
Pǝⱪǝt ularning ⱪolidin kǝlsila, ular tang etixi bilǝnla uni ada ⱪilidu;
2 Ularning aqkɵz kɵzi etizlarƣa qüxsila, ular zorawanliⱪ ⱪilip buliwalidu;
Ɵylǝrgimu ⱪiziⱪipla ⱪalsa, bularnimu elip ketidu;
Ular batur kixinimu jǝmǝti bilǝn bulaydu,
Adǝmni ɵz mirasliri bilǝn ⱪoxup qanggiliƣa kirgüziwalidu.□ «.. batur kixinimu jǝmǝti» — yaki «... batur kixinimu ɵyi». ■ Yǝx. 5:8
3 Xunga Pǝrwǝrdigar mundaⱪ dǝydu: —
Mana, Mǝn bu ailigǝ ⱪarap, boyunliringlardin qiⱪiralmaydiƣan yaman bir boyuntururⱪni oylap tǝyyarliwatimǝn;
Silǝr ǝmdi gidiyip mangmaysilǝr;
Qünki xu künlǝr yaman künlǝr bolidu.■ Am. 5:13
4 Xu küni ular silǝr toƣranglarda tǝmsilni tilƣa elip,
Eqinixliⱪ bir zar bilǝn zarlaydu: —
«Biz pütünlǝy bulang-talang ⱪilinduⱪ!;
U hǝlⱪimning nesiwisini baxⱪilarƣa bɵlüwǝtti;
Uni mǝndin xunqǝ dǝⱨxǝtlik mǝⱨrum ⱪildi!
U etizlirimizni munapiⱪⱪa tǝⱪsim ⱪilip bǝrdi!□ «U (Pǝrwǝrdigar) etizlirimizni munapiⱪⱪa tǝⱪsim ⱪilip bǝrdi!» — «munapiⱪ» bǝlkim ɵz ǝⱨdisidǝ ⱨeq turmaydiƣan Asuriyǝ padixaⱨini kɵrsitidu.
5 Xunga Pǝrwǝrdigarning jamaiti arisidin,
Silǝrdǝ qǝk taxlap zemin üstigǝ tana tartip nesiwǝ bɵlgüqidin birsimu ⱪalmaydu.■ Ⱪan. 32:8, 9
Sahta pǝyƣǝmbǝrlǝrning Hudaning pǝyƣǝmbǝrliridin rǝnjixi
6 Ular: «bexarǝt bǝrmǝnglar!» — dǝp bexarǝt beridu!
Əgǝr pǝyƣǝmbǝrlǝr bu ixlar toƣruluⱪ bexarǝt bǝrmisǝ, ǝmdi bu ar-nomus bizdin ⱨǝrgiz kǝtmǝydu!□ «Ular: «bexarǝt bǝrmǝnglar!» — dǝp bexarǝt beridu! Əgǝr pǝyƣǝmbǝrlǝr bu ixlar toƣruluⱪ bexarǝt bǝrmisǝ, ǝmdi bu ar-nomus bizdin ⱨǝrgiz kǝtmǝydu!» — bu ayǝttǝ «bexarǝt berix» degǝn peilning yǝnǝ bir tǝrjimisi: «xal qeqix» (kinayilik gǝp).
Baxⱪa birnǝqqǝ hil tǝrjimiliri; (1) «Bu ixlar toƣruluⱪ bexarǝt bǝrmǝslik kerǝk!» (ular dǝydu) «Əmdi ar-nomus (bizdin) ⱨǝrgiz kǝtmǝydu!» (Mikaⱨ dǝydu); (2) «Dǝrwǝⱪǝ ular (pǝyƣǝmbǝrlǝr) bu ixlar toƣruluⱪ bexarǝt berixkǝ tohtaydu! Əmdi ar-nomus bizdin kǝtmǝydu!». ■ Yǝx. 30:10; Am. 7:16
7 I Yaⱪup jǝmǝti,
«Pǝrwǝrdigarning Roⱨi sǝwr-taⱪǝtsizmu?
Bu ixlar rast Uning ⱪilƣanlirimu?» — degili bolamdu?
Mening sɵzlirim durus mangƣuqiƣa yahxiliⱪ kǝltürmǝmdu? □ «I Yaⱪup jǝmǝti, «Pǝrwǝrdigarning Roⱨi sǝwr-taⱪǝtsizmu? Bu ixlar rast Uning ⱪilƣanlirimu?» — degili bolamdu?» — demǝk, Israil (xübuⱨisizki, sahta pǝyƣǝmbǝrlǝrning tǝlimliri bilǝn): «Huda bizni sɵyidu, biz Hudaning alaⱨidǝ hǝlⱪi, U bizgǝ ⱨǝrgiz yamanliⱪni yǝtküzmǝydu» — dǝweridu.
Baxⱪa birhil tǝrjimisi: «I «Yaⱪup jǝmǝti» dǝp atalƣuqi, Pǝrwǝrdigar sǝwr-taⱪǝtsizmu? Bular (bu yaman ixlar) uning ⱪilƣanlirimu?».
8 Biraⱪ tünügünla Mening hǝlⱪim ⱨǝtta düxmǝndǝk ornidin ⱪozƣaldi;
Silǝr hatirjǝmliktǝ yoldin ɵtüp ketiwatⱪanlarning tonini iq kiyimliri bilǝn salduruwalisilǝrki,
Ularni huddi uruxtin ⱪaytⱪanlardǝk kiyimsiz ⱪaldurisilǝr.□ «... silǝr hatirjǝmliktǝ yoldin ɵtüp ketiwatⱪanlarning tonini iq kiyimliri bilǝn salduruwalisilǝrki, ularni huddi uruxtin ⱪaytⱪanlardǝk kiyimsiz ⱪaldurisilǝr» — baxⱪa birhil tǝrjimisi: «... huddi uruxtin ⱪaytiwatⱪanlardin alƣandǝk silǝr ularning tonini iq kiyimliri bilǝn elip bulisilǝr» (uruxtin ⱪaytⱪanlar bolsa hatirjǝmliktǝ mangidu, ǝlwǝttǝ).
9 Hǝlⱪim arisidiki ayallarni ɵzlirining illiⱪ ɵyliridin ⱪoƣlaysilǝr;
Ularning yax balilirini silǝr Mening güzǝl gɵⱨirimdin mǝnggügǝ mǝⱨrum ⱪilisilǝr. □ «Mening güzǝl gɵⱨirim» — (yaki «Mening zibuzinnitimdin») — bǝlkim Ⱪanaan zeminining ɵzini kɵrsitidu.
10 Ornunglardin turup neri ketinglar;
Qünki ⱨalakǝtni,
Yǝni azabliⱪ bir ⱨalakǝtni kǝltüridiƣan napakliⱪ tüpǝylidin,
Bu yǝr silǝrgǝ tǝwǝ aramgaⱨ bolmaydu.
11 Əgǝr biⱨudiliktǝ, yalƣanqiliⱪta yürgǝn birsi yalƣan gǝp ⱪilip: —
«Mǝn xarab wǝ ⱨaraⱪⱪa tayinip silǝrgǝ bexarǝt berimǝn» — desǝ,
Mana, u xu hǝlⱪⱪǝ pǝyƣǝmbǝr bolup ⱪalidu!□ «Mǝn xarab wǝ ⱨaraⱪⱪa tayinip silǝrgǝ bexarǝt berimǝn...» — baxⱪa birhil tǝrjimisi: «Birsi «xarab ⱨǝm ⱨaraⱪning kɵp bolidiƣanliⱪi toƣrisida bexarǝt berimǝn» desǝ, u muxu hǝlⱪⱪǝ taza muwapiⱪ bir pǝyƣǝmbǝr bolidu».
Hudaning «Israilning ⱪaldisi»ƣa bolƣan wǝdisi
12 Mǝn qoⱪum seni bir pütün ⱪilip uyuxturimǝn, i Yaⱪup;
Mǝn qoⱪum Israilning ⱪaldisini yiƣimǝn;
Mǝn ularni Bozraⱨdiki ⱪoylardǝk,
Ɵz yayliⱪida yiƣilƣan bir padidǝk jǝm ⱪilimǝn;
Ular adimining kɵplükidin warang-qurungluⱪⱪa tolidu.□ «Ɵz yayliⱪida yiƣilƣan bir padidǝk jǝm ⱪilimǝn; ular adimining kɵplükidin warang-qurungluⱪⱪa tolidu» — bǝzi alimlar «adǝmlǝrning kɵplüki»ni düxmǝnlǝrning kɵplüki, dǝp ⱪaraydu. Biraⱪ bir pada ⱪoylar jǝm ⱪilinƣinida, bǝribir qong «warang-qurung» kɵtürilidu.
13 Bir «bɵsüp ɵtküqi» ularning aldiƣa qiⱪip mangidu;
Ular bɵsüp qiⱪip, ⱪowuⱪⱪa yetip berip, uningdin qiⱪti;
Ular bɵsüp qiⱪti,
Yǝni ⱪowuⱪⱪa yetip berip, uningdin qiⱪti;
Ularning Padixaⱨi ularning aldida,
Pǝrwǝrdigar ularning aldiƣa ɵtüp mangidu.□ «Bir «bɵsüp ɵtküqi» ularning aldiƣa qiⱪip mangidu; ular bɵsüp qiⱪip, ⱪowuⱪⱪa yetip berip, uningdin qiⱪti; ular bɵsüp qiⱪti, ... ularning padixaⱨi ularning aldida, Pǝrwǝrdigar ularning aldiƣa ɵtüp mangidu» — bu uluƣ bexarǝt Hudaning Yǝⱨudani Asuriyǝ imperiyǝsidin ⱪutⱪuzidiƣanliⱪini kɵrsitidu; bizningqǝ bexarǝt yǝnǝ ikki ⱪetim ǝmǝlgǝ axurulidu.
«Ⱪoxumqǝ sɵz»imizdǝ biz u toƣruluⱪ yǝnǝ azraⱪ xǝrⱨlǝymiz. ■ Yǝx. 32:4-5; 52:12; Ⱨox. 1:11; Zǝk. 12:8; Mat. 3:5; 11:11-14; Yⱨ. 10:2-4

- Mikaⱨ
- <
- 2
- >

□2:2 «.. batur kixinimu jǝmǝti» — yaki «... batur kixinimu ɵyi».

■2:2 Yǝx. 5:8

■2:3 Am. 5:13

□2:4 «U (Pǝrwǝrdigar) etizlirimizni munapiⱪⱪa tǝⱪsim ⱪilip bǝrdi!» — «munapiⱪ» bǝlkim ɵz ǝⱨdisidǝ ⱨeq turmaydiƣan Asuriyǝ padixaⱨini kɵrsitidu.

■2:5 Ⱪan. 32:8, 9

□2:6 «Ular: «bexarǝt bǝrmǝnglar!» — dǝp bexarǝt beridu! Əgǝr pǝyƣǝmbǝrlǝr bu ixlar toƣruluⱪ bexarǝt bǝrmisǝ, ǝmdi bu ar-nomus bizdin ⱨǝrgiz kǝtmǝydu!» — bu ayǝttǝ «bexarǝt berix» degǝn peilning yǝnǝ bir tǝrjimisi: «xal qeqix» (kinayilik gǝp). Baxⱪa birnǝqqǝ hil tǝrjimiliri; (1) «Bu ixlar toƣruluⱪ bexarǝt bǝrmǝslik kerǝk!» (ular dǝydu) «Əmdi ar-nomus (bizdin) ⱨǝrgiz kǝtmǝydu!» (Mikaⱨ dǝydu); (2) «Dǝrwǝⱪǝ ular (pǝyƣǝmbǝrlǝr) bu ixlar toƣruluⱪ bexarǝt berixkǝ tohtaydu! Əmdi ar-nomus bizdin kǝtmǝydu!».

■2:6 Yǝx. 30:10; Am. 7:16

□2:7 «I Yaⱪup jǝmǝti, «Pǝrwǝrdigarning Roⱨi sǝwr-taⱪǝtsizmu? Bu ixlar rast Uning ⱪilƣanlirimu?» — degili bolamdu?» — demǝk, Israil (xübuⱨisizki, sahta pǝyƣǝmbǝrlǝrning tǝlimliri bilǝn): «Huda bizni sɵyidu, biz Hudaning alaⱨidǝ hǝlⱪi, U bizgǝ ⱨǝrgiz yamanliⱪni yǝtküzmǝydu» — dǝweridu. Baxⱪa birhil tǝrjimisi: «I «Yaⱪup jǝmǝti» dǝp atalƣuqi, Pǝrwǝrdigar sǝwr-taⱪǝtsizmu? Bular (bu yaman ixlar) uning ⱪilƣanlirimu?».

□2:8 «... silǝr hatirjǝmliktǝ yoldin ɵtüp ketiwatⱪanlarning tonini iq kiyimliri bilǝn salduruwalisilǝrki, ularni huddi uruxtin ⱪaytⱪanlardǝk kiyimsiz ⱪaldurisilǝr» — baxⱪa birhil tǝrjimisi: «... huddi uruxtin ⱪaytiwatⱪanlardin alƣandǝk silǝr ularning tonini iq kiyimliri bilǝn elip bulisilǝr» (uruxtin ⱪaytⱪanlar bolsa hatirjǝmliktǝ mangidu, ǝlwǝttǝ).

□2:9 «Mening güzǝl gɵⱨirim» — (yaki «Mening zibuzinnitimdin») — bǝlkim Ⱪanaan zeminining ɵzini kɵrsitidu.

□2:11 «Mǝn xarab wǝ ⱨaraⱪⱪa tayinip silǝrgǝ bexarǝt berimǝn...» — baxⱪa birhil tǝrjimisi: «Birsi «xarab ⱨǝm ⱨaraⱪning kɵp bolidiƣanliⱪi toƣrisida bexarǝt berimǝn» desǝ, u muxu hǝlⱪⱪǝ taza muwapiⱪ bir pǝyƣǝmbǝr bolidu».

□2:12 «Ɵz yayliⱪida yiƣilƣan bir padidǝk jǝm ⱪilimǝn; ular adimining kɵplükidin warang-qurungluⱪⱪa tolidu» — bǝzi alimlar «adǝmlǝrning kɵplüki»ni düxmǝnlǝrning kɵplüki, dǝp ⱪaraydu. Biraⱪ bir pada ⱪoylar jǝm ⱪilinƣinida, bǝribir qong «warang-qurung» kɵtürilidu.

□2:13 «Bir «bɵsüp ɵtküqi» ularning aldiƣa qiⱪip mangidu; ular bɵsüp qiⱪip, ⱪowuⱪⱪa yetip berip, uningdin qiⱪti; ular bɵsüp qiⱪti, ... ularning padixaⱨi ularning aldida, Pǝrwǝrdigar ularning aldiƣa ɵtüp mangidu» — bu uluƣ bexarǝt Hudaning Yǝⱨudani Asuriyǝ imperiyǝsidin ⱪutⱪuzidiƣanliⱪini kɵrsitidu; bizningqǝ bexarǝt yǝnǝ ikki ⱪetim ǝmǝlgǝ axurulidu. «Ⱪoxumqǝ sɵz»imizdǝ biz u toƣruluⱪ yǝnǝ azraⱪ xǝrⱨlǝymiz.

■2:13 Yǝx. 32:4-5; 52:12; Ⱨox. 1:11; Zǝk. 12:8; Mat. 3:5; 11:11-14; Yⱨ. 10:2-4

© 2010 Mukeddes Kalam - Uyghur Bible Translation Committee