- Zǝbur
- <
- 95
- >

95
95-küy •••• Ⱨǝⱪiⱪiy ibadǝt ⱪilix üqün anglax kerǝk
1 Kelinglar, Pǝrwǝrdigarni yangritip küylǝyli,
Nijatliⱪimiz bolƣan Ⱪoram Teximizƣa tǝntǝnǝ ⱪilayli!
2 Tǝxǝkkürlǝr bilǝn uning aldiƣa kelǝyli,
Uningƣa küylǝr bilǝn tǝntǝnǝ ⱪilayli!
3 Qünki Pǝrwǝrdigar — büyük bir ilaⱨtur,
Pütkül ilaⱨlar üstidiki büyük bir Padixaⱨtur.□ «... Pǝrwǝrdigar — büyük bir ilaⱨtur, pütkül ilaⱨlar üstidiki büyük bir padixaⱨtur» — bu ayǝttiki «ilaⱨlar»: (1) taipilar qoⱪunidiƣan butlarni (ǝmǝliyǝttǝ ularning kǝynidǝ turƣan jin-xǝytanlarni — «Zǝb.» 96:4-5, «1Kor.» 8:4-6 wǝ 10:19-21ni kɵrüng) yaki (2) Hudaning sɵzigǝ mǝs’ul bolƣan Israil ⱨakimlirini kɵrsitixi mumkin.
4 Yǝrning tǝgliri Uning ⱪolididur,
Taƣlarning qoⱪⱪilirimu Uningkidur.
5 Dengiz Uningki, U uni yaratⱪan;
Ⱪuruⱪluⱪni Uning ⱪolliri xǝkillǝndürdi.
6 Kelinglar, Uningƣa bax urup sǝjdǝ ⱪilayli,
Pǝrwǝrdigar Yaratⱪuqimiz aldida tiz pükǝyli!
7 Qünki U bizning Hudayimizdur,
Biz bolsaⱪ Uning yayliⱪidiki hǝlⱪ,
Uning ⱪoli baⱪidiƣan ⱪoylarmiz.
Bügün, ǝgǝr Uning awazini anglisanglar,■ Zǝb. 100:3; Ibr. 3:7
8 Əyni qaƣlarda Mǝribaⱨda bolƣandǝk, qɵl-bayawandiki Massaⱨda bolƣan kündǝk,
Yürikinglarni jaⱨil ⱪilmanglar!□ «Əyni qaƣlarda Mǝribaⱨda bolƣandǝk, qɵl-bayawandiki Massaⱨda bolƣan kündǝk, yürikinglarni jaⱨil ⱪilmanglar!» — «Mǝribaⱨ» wǝ «Massaⱨ» degǝn jaylarda Israillar Hudadin yüz ɵrüp, Musa pǝyƣǝmbǝrgǝ ⱪarxi isyan-asiyliⱪ kɵtürgǝn. Bu wǝⱪǝlǝr «Mis.» 17-bab, «Qɵl.» 20-babta hatirilǝngǝn. ■ Mis. 17:7; Qɵl. 20:1,3,13; Ⱪan. 6:16
9 Mana xu yǝrdǝ ata-bowiliringlar Meni sinidi, ispatlidi ⱨǝm ⱪilƣinimni kɵrdi.■ Ibr. 3:9
10 Mǝn ⱪiriⱪ yil xu dǝwrdin bizar bolup: —
«Bular kɵnglidǝ adaxⱪan bir hǝlⱪtur,
Mening yollirimni ⱨeq bilip yǝtmigǝn» — dedim.■ Ibr. 3:17
11 Xunga Mǝn ƣǝzǝplinip ⱪǝsǝm iqip: —
«Ular ⱨǝrgiz Mening aramgaⱨimƣa kirmǝydu» — dedim.□ «Ular ⱨǝrgiz Mening aramgaⱨimƣa kirmǝydu» — «Mening aramgaⱨim» (1) Huda Israillarƣa wǝdǝ bǝrgǝn Ⱪanaan (Pǝlǝstin) zeminini kɵrsitidu. Misirdin qiⱪip qɵl-bayawanda ⱪiriⱪ yil sǝrsan bolup yürgǝn xu dǝwrdǝ Israillar itaǝtsizlik ⱪilip u zeminƣa kirmigǝn. (2) «Aramgaⱨ» pǝⱪǝt zeminnila ǝmǝs, bǝlki yǝnǝ Hudaning panaⱨi, yetǝkqiliki ⱨǝm xǝpⱪiti astida yaxaxni ɵz iqigǝ alidu (Injil, «Ibraniylarƣa», 4-babnimu kɵrüng).

- Zǝbur
- <
- 95
- >

□95:3 «... Pǝrwǝrdigar — büyük bir ilaⱨtur, pütkül ilaⱨlar üstidiki büyük bir padixaⱨtur» — bu ayǝttiki «ilaⱨlar»: (1) taipilar qoⱪunidiƣan butlarni (ǝmǝliyǝttǝ ularning kǝynidǝ turƣan jin-xǝytanlarni — «Zǝb.» 96:4-5, «1Kor.» 8:4-6 wǝ 10:19-21ni kɵrüng) yaki (2) Hudaning sɵzigǝ mǝs’ul bolƣan Israil ⱨakimlirini kɵrsitixi mumkin.

■95:7 Zǝb. 100:3; Ibr. 3:7

□95:8 «Əyni qaƣlarda Mǝribaⱨda bolƣandǝk, qɵl-bayawandiki Massaⱨda bolƣan kündǝk, yürikinglarni jaⱨil ⱪilmanglar!» — «Mǝribaⱨ» wǝ «Massaⱨ» degǝn jaylarda Israillar Hudadin yüz ɵrüp, Musa pǝyƣǝmbǝrgǝ ⱪarxi isyan-asiyliⱪ kɵtürgǝn. Bu wǝⱪǝlǝr «Mis.» 17-bab, «Qɵl.» 20-babta hatirilǝngǝn.

■95:8 Mis. 17:7; Qɵl. 20:1,3,13; Ⱪan. 6:16

■95:9 Ibr. 3:9

■95:10 Ibr. 3:17

□95:11 «Ular ⱨǝrgiz Mening aramgaⱨimƣa kirmǝydu» — «Mening aramgaⱨim» (1) Huda Israillarƣa wǝdǝ bǝrgǝn Ⱪanaan (Pǝlǝstin) zeminini kɵrsitidu. Misirdin qiⱪip qɵl-bayawanda ⱪiriⱪ yil sǝrsan bolup yürgǝn xu dǝwrdǝ Israillar itaǝtsizlik ⱪilip u zeminƣa kirmigǝn. (2) «Aramgaⱨ» pǝⱪǝt zeminnila ǝmǝs, bǝlki yǝnǝ Hudaning panaⱨi, yetǝkqiliki ⱨǝm xǝpⱪiti astida yaxaxni ɵz iqigǝ alidu (Injil, «Ibraniylarƣa», 4-babnimu kɵrüng).

© 2010 Mukeddes Kalam - Uyghur Bible Translation Committee