- Zǝbur
- <
- 23
- >

23
23-küy •••• Pǝrwǝrdigar meni baⱪⱪuqi padiqimdur! •••• 1-ayǝttiki izaⱨatni kɵrüng
1 Dawut yazƣan küy: —
Pǝrwǝrdigar meni baⱪⱪuqi Padiqimdur,
Moⱨtaj ǝmǝsmǝn ⱨeq nǝrsigǝ;□ «Bu uluƣ küy toƣruluⱪ izaⱨat» — Pǝlǝstindiki ⱪoylar bilǝn padiqining munasiwiti naⱨayiti yeⱪin. U ular bilǝn keqǝ-kündüz billǝ bolidu, ularƣa isim ⱪoyidu. Yengi yaylaⱪⱪa kɵqkǝndǝ, padiqi ⱪoylarning bexida mengip, ularni qaⱪirip yetǝklǝydu; ularning bexi tikǝnliktǝ yarilinip ⱪalsa, padiqi may bilǝn sürüp «mǝsiⱨ ⱪilidu»; bǝzi padiqilar ⱨǝtta amraⱪ ⱪoyliriƣa alaⱨidǝ ⱪǝdǝⱨtin xarab iquridu. ■ Yǝx. 40:11; Yǝr. 23:4; Əz. 34:23; Yⱨ. 10:11; 1Pet. 2:25; Wǝⱨ. 7:17
2 U meni yumran qɵplǝrdǝ yatⱪuzup dǝm aldurar;
Tinq aⱪidiƣan sularni boylitip baⱪidu;
3 U wujudumni yengilaydu;
U ⱨǝⱪⱪaniyliⱪ yolida Ɵz nami üqün yetǝklǝydu;□ «U wujudumni yengilaydu» — «yengilaydu» ibraniy tilida bu sɵz «towiƣa ⱪayturidu» yaki «towa ⱪilduridu» degǝn mǝnini ɵz iqigǝ alidu.
4 Ⱨǝtta mǝn ɵlüm sayisi bolƣan jilƣidin ɵtsǝmmu,
Ⱨeq yamanliⱪtin ⱪorⱪmaymǝn;
Qünki Sǝn mǝn bilǝn billidursǝn;
Sening ⱨasang ⱨǝm tayiⱪing manga tǝsǝllidur.■ Zǝb. 3:6; 118:6
5 Meni har ⱪilƣuqilarning kɵz aldida manga kǝng dastihan salisǝn;
Mening beximni may bilǝn mǝsiⱨ ⱪilisǝn;
Ⱪǝdǝⱨim taxidu;
6 Bǝrⱨǝⱪ, barliⱪ künlirimdǝ yahxiliⱪ wǝ ɵzgǝrmǝs xǝpⱪǝt manga ǝgixip ⱨǝmraⱨ bolidu;
Mǝnggüdin-mǝnggügǝ Pǝrwǝrdigarning dǝrgaⱨida yaxaymǝn!□ «barliⱪ künlirimdǝ yahxiliⱪ wǝ ɵzgǝrmǝs xǝpⱪǝt manga ǝgixip ⱨǝmraⱨ bolidu» —yaki «barliⱪ künlirimdǝ manga ǝgixip ⱨǝmraⱨ bolƣan ɵzgǝrmǝs xǝpⱪǝt nemidigǝn yahxi!». «mǝnggüdin-mǝnggügǝ Pǝrwǝrdigarning dǝrgaⱨida yaxaymǝn!» — «Pǝrwǝrdigarning dǝrgaⱨi» ibraniy tilida «Pǝrwǝrdigarning ɵyidǝ». Dawut bu küyni yazƣanda Yerusalemdiki muⱪǝddǝs ibadǝthana tehi mǝwjut ǝmǝs idi.

- Zǝbur
- <
- 23
- >

□23:1 «Bu uluƣ küy toƣruluⱪ izaⱨat» — Pǝlǝstindiki ⱪoylar bilǝn padiqining munasiwiti naⱨayiti yeⱪin. U ular bilǝn keqǝ-kündüz billǝ bolidu, ularƣa isim ⱪoyidu. Yengi yaylaⱪⱪa kɵqkǝndǝ, padiqi ⱪoylarning bexida mengip, ularni qaⱪirip yetǝklǝydu; ularning bexi tikǝnliktǝ yarilinip ⱪalsa, padiqi may bilǝn sürüp «mǝsiⱨ ⱪilidu»; bǝzi padiqilar ⱨǝtta amraⱪ ⱪoyliriƣa alaⱨidǝ ⱪǝdǝⱨtin xarab iquridu.

■23:1 Yǝx. 40:11; Yǝr. 23:4; Əz. 34:23; Yⱨ. 10:11; 1Pet. 2:25; Wǝⱨ. 7:17

□23:3 «U wujudumni yengilaydu» — «yengilaydu» ibraniy tilida bu sɵz «towiƣa ⱪayturidu» yaki «towa ⱪilduridu» degǝn mǝnini ɵz iqigǝ alidu.

■23:4 Zǝb. 3:6; 118:6

□23:6 «barliⱪ künlirimdǝ yahxiliⱪ wǝ ɵzgǝrmǝs xǝpⱪǝt manga ǝgixip ⱨǝmraⱨ bolidu» —yaki «barliⱪ künlirimdǝ manga ǝgixip ⱨǝmraⱨ bolƣan ɵzgǝrmǝs xǝpⱪǝt nemidigǝn yahxi!». «mǝnggüdin-mǝnggügǝ Pǝrwǝrdigarning dǝrgaⱨida yaxaymǝn!» — «Pǝrwǝrdigarning dǝrgaⱨi» ibraniy tilida «Pǝrwǝrdigarning ɵyidǝ». Dawut bu küyni yazƣanda Yerusalemdiki muⱪǝddǝs ibadǝthana tehi mǝwjut ǝmǝs idi.

© 2010 Mukeddes Kalam - Uyghur Bible Translation Committee