- Zǝbur
- <
- 10
- >

10
10-küy •••• — 10-küy 9-küy dawami •••• 1-ayǝttiki izaⱨatni kɵrüng
1 Nemixⱪa, i Pǝrwǝrdigar, yiraⱪta turisǝn?
Nemixⱪa azabliⱪ künlǝrdǝ ɵzüngni yoxurisǝn?□ «Nemixⱪa, i Pǝrwǝrdigar, yiraⱪta turisǝn? Nemixⱪa azabliⱪ künlǝrdǝ ɵzüngni yoxurisǝn?» — 10-küyning 9-küy bilǝn sirliⱪ alaⱪisi bar; 9-küy ⱨǝm 10-küydiki ayǝtlǝr ibraniy tilida alaⱨidǝ xǝkilgǝ igǝ. Ibraniy yeziⱪida 22 ⱨǝrp bar. Bu ikki küydiki taⱪ ayǝtlǝrning ⱨǝrbiri ibraniy elipbǝ tǝrtipigǝ asasǝn yengi ⱨǝrp bilǝn baxlinidu (mǝsilǝn, uyƣur tili bolsa, a-, ǝ-, b- ⱪatarliⱪ ⱨǝrplǝr bilǝn baxlanƣanƣa ohxax). 9-küy ⱨǝm 10-küyni bir-birigǝ baƣliƣanda, toluⱪ «elipbǝlik nusha» pǝyda bolidu. Keyin muxundaⱪ küyni «elipbǝ tǝrtipilik» küy dǝp ataymiz.
2 Rǝzil adǝmlǝr tǝkǝbburluⱪi bilǝn ajiz mɵminlǝrni tap basturup ⱪoƣlap yüridu;
Ular ɵzliri tapⱪan ⱨiylilǝr bilǝn ilinip, bablinidu.□ «Ular ɵzliri tapⱪan ⱨiylilǝr bilǝn ilinip, bablinidu» — yaki «Ajizlar ularning ⱨiyliliri bilǝn ilinip ⱪalidu». ■ Zǝb. 7:16; 9:15-16; Pǝnd. 5:22
3 Qünki rǝzillǝr ɵz arzu-ⱨǝwǝsliri bilǝn mahtinidu;
Aq kɵzlǝr üqün bǝht tilǝydu;
Pǝrwǝrdigarni bolsa kɵzigǝ ilmaydu.□ «Aq kɵzlǝr üqün bǝht tilǝydu; Pǝrwǝrdigarni bolsa kɵzigǝ ilmaydu» — yaki «Aq kɵzlǝr adǝmni tillap, Pǝrwǝrdigarni qǝtkǝ ⱪaⱪidu».
4 Ular qirayidin ⱨakawurluⱪ yaƣdurup,
Hudani izdimǝydu;
Ular barliⱪ hiyallirida: «Ⱨeqbir Huda yoⱪtur!» dǝydu.■ Zǝb. 14:1-3; 53:1-3
5 Ularning yolliri ⱨǝmixǝ rawan bolidu;
Sening ⱨɵkümliring ularning nǝziridin yiraⱪ wǝ üstün turidu;
Ularning rǝⱪibliri bolsa, ularƣa ⱪarap «tüfi!» dǝp mazaⱪ ⱪilidu.
6 Rǝzil adǝm kɵnglidǝ: «Mǝn ⱨeq tǝwrǝnmǝy turiwerimǝn!
Dǝwrdin-dǝwrgǝ ⱨeq muxǝⱪⱪǝtkǝ uqrimaymǝn» — dǝydu.
7 Uning aƣzi ⱪarƣax, aldamqiliⱪ ⱨǝm zulumƣa tolƣan;
Tili astida ǝskilik wǝ ⱪǝbiⱨlik yatidu.■ Rim. 3:14
8 U mǝⱨǝllilǝrdǝ yoxurunqǝ marap olturidu;
U pinⱨan jaylarda gunaⱨsizlarni ɵltürüwetidu;
Kɵzliri yoⱪsullarni kɵzlǝydu;
9 U qatⱪalliⱪida yatⱪan xirdǝk yoxurunqǝ paylap yatidu;
U mɵminlǝrni tutuwelix üqün yoxurunqǝ marap yatidu;
Mɵminlǝrni tutuwelip, ularni ɵz toriƣa qüxüridu.
10 Yoⱪsullar ezilidu, pükülidu;
Dǝrdmǝnlǝr uning yawuzluⱪliri bilǝn yiⱪilidu.□ «Dǝrdmǝnlǝr uning yawuzluⱪliri bilǝn yiⱪilidu» — «yawuzluⱪliri» bǝlkim kɵqmǝ mǝnidǝ bolup, xirning küqlük putlirini yaki qixlirini wǝ yaki owqilarning torlirini (9-ayǝt) kɵrsitixi mumkin.
11 U kɵnglidǝ: «Tǝngri buni untup ⱪaldi,
U yüzini yepiwelip, ⱪarimaydu;
Buni ⱨǝrgiz kɵrmǝydu» — dǝydu.□ «U yüzini yepiwelip, ⱪarimaydu» —yaki «U yüzini yepip ⱪarimaydu» yaki «U yüzini yoxurup ⱪarimaydu» ■ Zǝb. 64:5; 73:11; 94:7
12 Ornungdin turƣin, i Pǝrwǝrdigar;
I Tǝngrim, ⱪolungni kɵtürgin;
Ezilgǝn mɵminlǝrni untuma!
13 Rǝzil adǝm nemixⱪa Sǝn Hudani kɵzigǝ ilmaydu?
U kɵnglidǝ: «Huda buni sürüxtürmǝydu!» — dǝydu.
14 Sǝn buni kɵrgǝnsǝn;
Sǝn Ɵz ⱪolung bilǝn yamanliⱪ ⱨǝm zulumni ɵzlirigǝ ⱪayturux üqün,
Ɵzüng bularni kɵzlǝp yürisǝn;
Dǝrdmǝnlǝr ɵzlirini Sanga amanǝt ⱪilidu;
Qünki Sǝn yetim-yesirlǝrgǝ yar-yɵlǝk bolup kǝlgǝnsǝn;
15 Rǝzil, yaman adǝmning bilikini sunduruwǝtkǝysǝn;
Uning rǝzillikini birmubir sürüxtürüp, üzül-kesil yoⱪatⱪaysǝn.
16 Pǝrwǝrdigar ǝbǝdil’ǝbǝdgiqǝ padixaⱨdur;
Imansiz ǝllǝr bolsa Pǝrwǝrdigarning zeminidin yoⱪilar.□ «Imansiz ǝllǝr bolsa Pǝrwǝrdigarning zeminidin yoⱪilar» — ibraniy tilida «ǝllǝr» muxu yǝrdǝ Hudaning yolini rǝt ⱪilidiƣan yat ǝllǝrni kɵrsitidu. «Pǝrwǝrdigarning zemini» — ibraniy tilida «uning zemini». Hudaning bu zemini bolsa, Israilƣa miras ⱪilƣan Ⱪanaan zemini (Pǝlǝstin)dur. ■ Zǝb. 29:10; 93:1; 145:13; 146:10; Yǝr. 10:10; Yiƣ. 5:19; Dan. 3:33; 6:27; 1Tim. 1:17
17-18 Pǝrwǝrdigar, Sǝn ajiz mɵminlǝrning armanlirini anglaysǝn;
Ularning dilini toⱪ ⱪilisǝn;
Yetim-yesirlar wǝ ezilgüqilǝr üqün adalǝtni yaⱪlap,
Yǝr yüzidiki insanlarning ajiz-mɵminlǝrgǝ ⱪaytidin wǝⱨimǝ salƣuqi bolmasliⱪi üqün,
Ⱪuliⱪingni ding tutisǝn.■ Yǝx. 57:1

- Zǝbur
- <
- 10
- >

□10:1 «Nemixⱪa, i Pǝrwǝrdigar, yiraⱪta turisǝn? Nemixⱪa azabliⱪ künlǝrdǝ ɵzüngni yoxurisǝn?» — 10-küyning 9-küy bilǝn sirliⱪ alaⱪisi bar; 9-küy ⱨǝm 10-küydiki ayǝtlǝr ibraniy tilida alaⱨidǝ xǝkilgǝ igǝ. Ibraniy yeziⱪida 22 ⱨǝrp bar. Bu ikki küydiki taⱪ ayǝtlǝrning ⱨǝrbiri ibraniy elipbǝ tǝrtipigǝ asasǝn yengi ⱨǝrp bilǝn baxlinidu (mǝsilǝn, uyƣur tili bolsa, a-, ǝ-, b- ⱪatarliⱪ ⱨǝrplǝr bilǝn baxlanƣanƣa ohxax). 9-küy ⱨǝm 10-küyni bir-birigǝ baƣliƣanda, toluⱪ «elipbǝlik nusha» pǝyda bolidu. Keyin muxundaⱪ küyni «elipbǝ tǝrtipilik» küy dǝp ataymiz.

□10:2 «Ular ɵzliri tapⱪan ⱨiylilǝr bilǝn ilinip, bablinidu» — yaki «Ajizlar ularning ⱨiyliliri bilǝn ilinip ⱪalidu».

■10:2 Zǝb. 7:16; 9:15-16; Pǝnd. 5:22

□10:3 «Aq kɵzlǝr üqün bǝht tilǝydu; Pǝrwǝrdigarni bolsa kɵzigǝ ilmaydu» — yaki «Aq kɵzlǝr adǝmni tillap, Pǝrwǝrdigarni qǝtkǝ ⱪaⱪidu».

■10:4 Zǝb. 14:1-3; 53:1-3

■10:7 Rim. 3:14

□10:10 «Dǝrdmǝnlǝr uning yawuzluⱪliri bilǝn yiⱪilidu» — «yawuzluⱪliri» bǝlkim kɵqmǝ mǝnidǝ bolup, xirning küqlük putlirini yaki qixlirini wǝ yaki owqilarning torlirini (9-ayǝt) kɵrsitixi mumkin.

□10:11 «U yüzini yepiwelip, ⱪarimaydu» —yaki «U yüzini yepip ⱪarimaydu» yaki «U yüzini yoxurup ⱪarimaydu»

■10:11 Zǝb. 64:5; 73:11; 94:7

□10:16 «Imansiz ǝllǝr bolsa Pǝrwǝrdigarning zeminidin yoⱪilar» — ibraniy tilida «ǝllǝr» muxu yǝrdǝ Hudaning yolini rǝt ⱪilidiƣan yat ǝllǝrni kɵrsitidu. «Pǝrwǝrdigarning zemini» — ibraniy tilida «uning zemini». Hudaning bu zemini bolsa, Israilƣa miras ⱪilƣan Ⱪanaan zemini (Pǝlǝstin)dur.

■10:16 Zǝb. 29:10; 93:1; 145:13; 146:10; Yǝr. 10:10; Yiƣ. 5:19; Dan. 3:33; 6:27; 1Tim. 1:17

■10:17-18 Yǝx. 57:1

© 2010 Mukeddes Kalam - Uyghur Bible Translation Committee