- Zǝbur
- <
- 2
- >

2
2-küy •••• Hudaning Mǝsiⱨi barliⱪ ǝllǝrni idarǝ ⱪilidu
1 Əllǝr nemixⱪa quⱪan salidu?
Nemǝ üqün hǝlⱪlǝr bikardin-bikar suyiⱪǝst oylaydu?□ «Əllǝr nemixⱪa quⱪan salidu?» — Zǝburdiki küylǝrdǝ, «ǝllǝr» yaki «yat ǝllǝr» bolsa, Israil hǝlⱪidin baxⱪa ⱨǝrbir hǝlⱪ-millǝtni kɵrsitidu. ■ Ros. 4:25
2 Dunyadiki padixaⱨlar sǝpkǝ tizilip,
Əmǝldarlar ⱪara niyǝt ǝylixip,
Pǝrwǝrdigar wǝ Uning Mǝsiⱨi bilǝn ⱪarxilixip: — □ «Pǝrwǝrdigar wǝ Uning Mǝsiⱨi» — «Mǝsiⱨ» muxu yǝrdǝ, kona bir ɵrp-adǝtkǝ ⱪaritilƣan. Tǝwrattiki bǝlgilimidǝ, yengi padixaⱨ tiklinix murasimida bexiƣa puraⱪliⱪ zǝytun meyi ⱪuyulatti. Bu «mǝsiⱨ ⱪilix» («mǝsiⱨlǝx») dǝp atalƣan. «Yǝxaya» kitab, 61-babta «mǝsiⱨ ⱪilix» degǝn sɵz bolsa, kelidiƣan Ⱪutⱪuzƣuqining wujudiƣa may ǝmǝs, bǝlki Muⱪǝddǝs Roⱨ ⱪuyulidiƣanliⱪini kɵrsitidu. Muxu ayǝttimu ohxaxla, «Mǝsiⱨ» Muⱪǝddǝs Roⱨ bilǝn «mǝsiⱨ ⱪilinƣan adǝm»ni kɵrsitidu.
3 «Ularning qǝklimilirini qɵrüwetǝyli,
Ularning asarǝtlirini buzup taxlayli!» — deyixidu.□ «Ularning qǝklimilirini qɵrüwetǝyli, Ularning asarǝtlirini buzup taxlayli!» — «Ular» «Huda wǝ Uning Mǝsiⱨi»ni kɵrsitidu.
4 Asmanda olturƣuqi külidu,
Rǝb ularni mazaⱪ ⱪilidu;
5 Ⱨǝm aqqiⱪida ularƣa sɵzlǝp,
Ⱪǝⱨri bilǝn ularni wǝⱨimigǝ selip: —
6 «Ɵzüm bolsam Zionda, yǝni muⱪǝddǝs teƣimda,
Ɵzüm mǝsiⱨ ⱪilƣan padixaⱨni tiklidim».□ «Zion.., yǝni muⱪǝddǝs teƣim..» — «Zion teƣi» Yerusalem wǝ muⱪǝddǝs ibadǝthana bu taƣ üstigǝ ⱪurulƣan. «Zion» (yaki «Sion») ǝslidǝ «kɵrünǝrlik» degǝn mǝnidǝ. U Hudaning Ɵz hǝlⱪigǝ ⱨimayǝ bolƣanliⱪiƣa simwol ⱪilinidu. «Ɵzüm mǝsiⱨ ⱪilƣan padixaⱨni tiklidim» — yuⱪiridiki 2-ayǝttiki, «Mǝsiⱨ» toƣrisidiki izaⱨatni kɵrüng.
Huda tǝyinligǝn Mǝsiⱨ-Padixaⱨ sɵz ⱪilidu
7 «Mǝn ǝrxtiki pǝrmanni jakarlaymǝnki,
Pǝrwǝrdigar manga: —
«Sǝn Mening oƣlum;
Ɵzüm seni bügünki kündǝ tuƣuldurdum;■ Ros. 13:33; Ibr. 1:5; 5:5
8 Mǝndin sora, Mǝn sanga miras boluxⱪa ǝllǝrni,
Tǝǝlluⱪung boluxⱪa yǝr yüzini qǝt-qǝtlirigiqǝ berimǝn;■ Zǝb. 22:27; 72:8
9 Sǝn tɵmür tayaⱪ bilǝn ularni bitqit ⱪiliwetisǝn;
Sapal qinini kukum-talⱪan ⱪilƣandǝk, sǝn ularni parǝ-parǝ ⱪiliwetisǝn» — dedi».□ «Sǝn tɵmür tayaⱪ bilǝn ularni bitqit ⱪiliwetisǝn» — yaki: «Sǝn tɵmür tayaⱪ bilǝn ularni baxⱪurisǝn». ■ Wǝⱨ. 2:27; 19:15
10 Əmdi, ⱨǝy padixaⱨlar, ǝⱪildar bolunglar!
Jaⱨandiki soraⱪqilar sawaⱪ elinglar;
11 Pǝrwǝrdigardin ⱪorⱪux bilǝn uning hizmitidǝ bolunglar;
Titrǝk iqidǝ huxallininglar!□ «Titrǝk iqidǝ huxallininglar!» — baxⱪa birhil tǝrjimisi: «titrǝk iqidǝ yaxanglar!».
12 Oƣulning ƣǝzipining ⱪozƣalmasliⱪi üqün,
Uni sɵyünglar;
Qünki uning ƣǝzipi sǝlla ⱪaynisa,
Yolunglardila ⱨalak bolisilǝr;
Uningƣa tayanƣanlar nǝⱪǝdǝr bǝhtliktur!□ «Uni (Oƣulni) sɵyünglar» — buning mǝnisi bǝlkim «Hudaning oƣli bilǝn ǝplixiwelinglar». «Qünki uning ƣǝzipi sǝlla ⱪaynisa...» — yǝnǝ birhil tǝrjimisi «Qünki uning ƣǝzipi tezla ⱪozƣilidu...». ■ Zǝb. 34:8; Pǝnd. 16:20; Yǝx. 30:18; Yǝr. 17:7; Rim. 9:33; 10:11; 1Pet. 2:6

- Zǝbur
- <
- 2
- >

□2:1 «Əllǝr nemixⱪa quⱪan salidu?» — Zǝburdiki küylǝrdǝ, «ǝllǝr» yaki «yat ǝllǝr» bolsa, Israil hǝlⱪidin baxⱪa ⱨǝrbir hǝlⱪ-millǝtni kɵrsitidu.

■2:1 Ros. 4:25

□2:2 «Pǝrwǝrdigar wǝ Uning Mǝsiⱨi» — «Mǝsiⱨ» muxu yǝrdǝ, kona bir ɵrp-adǝtkǝ ⱪaritilƣan. Tǝwrattiki bǝlgilimidǝ, yengi padixaⱨ tiklinix murasimida bexiƣa puraⱪliⱪ zǝytun meyi ⱪuyulatti. Bu «mǝsiⱨ ⱪilix» («mǝsiⱨlǝx») dǝp atalƣan. «Yǝxaya» kitab, 61-babta «mǝsiⱨ ⱪilix» degǝn sɵz bolsa, kelidiƣan Ⱪutⱪuzƣuqining wujudiƣa may ǝmǝs, bǝlki Muⱪǝddǝs Roⱨ ⱪuyulidiƣanliⱪini kɵrsitidu. Muxu ayǝttimu ohxaxla, «Mǝsiⱨ» Muⱪǝddǝs Roⱨ bilǝn «mǝsiⱨ ⱪilinƣan adǝm»ni kɵrsitidu.

□2:3 «Ularning qǝklimilirini qɵrüwetǝyli, Ularning asarǝtlirini buzup taxlayli!» — «Ular» «Huda wǝ Uning Mǝsiⱨi»ni kɵrsitidu.

□2:6 «Zion.., yǝni muⱪǝddǝs teƣim..» — «Zion teƣi» Yerusalem wǝ muⱪǝddǝs ibadǝthana bu taƣ üstigǝ ⱪurulƣan. «Zion» (yaki «Sion») ǝslidǝ «kɵrünǝrlik» degǝn mǝnidǝ. U Hudaning Ɵz hǝlⱪigǝ ⱨimayǝ bolƣanliⱪiƣa simwol ⱪilinidu. «Ɵzüm mǝsiⱨ ⱪilƣan padixaⱨni tiklidim» — yuⱪiridiki 2-ayǝttiki, «Mǝsiⱨ» toƣrisidiki izaⱨatni kɵrüng.

■2:7 Ros. 13:33; Ibr. 1:5; 5:5

■2:8 Zǝb. 22:27; 72:8

□2:9 «Sǝn tɵmür tayaⱪ bilǝn ularni bitqit ⱪiliwetisǝn» — yaki: «Sǝn tɵmür tayaⱪ bilǝn ularni baxⱪurisǝn».

■2:9 Wǝⱨ. 2:27; 19:15

□2:11 «Titrǝk iqidǝ huxallininglar!» — baxⱪa birhil tǝrjimisi: «titrǝk iqidǝ yaxanglar!».

□2:12 «Uni (Oƣulni) sɵyünglar» — buning mǝnisi bǝlkim «Hudaning oƣli bilǝn ǝplixiwelinglar». «Qünki uning ƣǝzipi sǝlla ⱪaynisa...» — yǝnǝ birhil tǝrjimisi «Qünki uning ƣǝzipi tezla ⱪozƣilidu...».

■2:12 Zǝb. 34:8; Pǝnd. 16:20; Yǝx. 30:18; Yǝr. 17:7; Rim. 9:33; 10:11; 1Pet. 2:6

© 2010 Mukeddes Kalam - Uyghur Bible Translation Committee