- Zǝbur
- <
- 70
- >

70
70-küy •••• «Pǝrwǝrdigar, tez kǝlgǝysǝn!»
1 Nǝƣmiqilǝrning bexiƣa tapxurulup, «ǝslitix üqün» oⱪulsun dǝp, Dawut yazƣan küy: —
Pǝrwǝrdigar, meni ⱪutⱪuzuxⱪa aldiriƣaysǝn!
Pǝrwǝrdigar, tez kelip manga yardǝm ⱪilƣaysǝn!■ Zǝb. 40:13-17
2 Mening jenimni izdǝwatⱪanlar yǝrgǝ ⱪaritilip rǝswa ⱪilinsun;
Mening ziyinimdin hursǝn bolƣanlar kǝynigǝ yandurulup xǝrmǝndǝ bolƣay.■ Zǝb. 35:4,26; 71:13
3 Meni: — «Waⱨ! Waⱨ!» dǝp mǝshirǝ ⱪilƣanlar ɵz xǝrmǝndilikidin kǝynigǝ yanƣay!
4 Biraⱪ Seni izdigüqilǝrning ⱨǝmmisi Sǝndǝ xadlinip huxal bolƣay!
Nijatliⱪingni sɵygǝnlǝr ⱨǝmixǝ: «Huda uluƣlansun» deyixkǝy.
5 Biraⱪ mǝn ezilgǝnmǝn, ⱨǝm yoⱪsulmǝn;
Yenimƣa tezdin kǝl, i Huda!
Sǝn mening yardǝmqim, mening azad ⱪilƣuqim;
I Pǝrwǝrdigar, keqikmǝy kǝlgǝysǝn!

- Zǝbur
- <
- 70
- >

■70:1 Zǝb. 40:13-17

■70:2 Zǝb. 35:4,26; 71:13

© 2010 Mukeddes Kalam - Uyghur Bible Translation Committee