- Wǝⱨiy
- <
- 15
- >

15
«Yǝttǝ qinǝ» — ahirⱪi yǝttǝ balayi’apǝt
1 Asmanda zor ⱨǝm karamǝtlik yǝnǝ bir alamǝtni, yǝni ahirⱪi yǝttǝ balayi’apǝtni tutup turƣan yǝttǝ pǝrixtini kɵrdüm (ahirⱪi balayi’apǝt deyilixtiki sǝwǝb, Hudaning ƣǝzipi bular bilǝn ahirlixidu).■ Wǝⱨ. 11:14.
2 Mǝn yǝnǝ ot arilax ǝynǝk dengizidǝk bir kɵrünüxni ⱨǝm ǝynǝk dengizning üstidǝ turƣan, diwǝ wǝ uning but-ⱨǝykili wǝ namining rǝⱪimi üstidin ƣalib kǝlgǝnlǝrni kɵrdüm. Ularning ⱪollirida Huda bǝrgǝn qiltarlar bolup,■ Wǝⱨ. 4:6; Mik. 7:18. 3 ular Hudaning ⱪul-hizmǝtkari bolƣan Musaning küyini ⱨǝm Ⱪozining küyini eytixatti: —
«Uluƣ wǝ karamǝt Sening ⱪilƣanliring,
I Ⱨǝmmigǝ Ⱪadir Pǝrwǝrdigar Huda,
Yolliring adil wǝ ⱨǝⱪtur,
I pütkül ǝllǝrning Padixaⱨi!■ Zǝb. 111:2; 139:14; 145:17.
4 I Pǝrwǝrdigar, kim Sǝndin ⱪorⱪmaydiƣan,
Namingni uluƣlimaydiƣan bolalisun?
Qünki birdinbir muⱪǝddǝs Ɵzüngdursǝn;
Barliⱪ ǝllǝr aldingƣa kelidu,
Sanga sǝjdǝ ⱪilidu;
Qünki ⱨǝⱪⱪaniy ⱪilƣanliring axkarǝ boldi».□ «Qünki ⱨǝⱪⱪaniy ⱪilƣanliring axkarǝ boldi» — «ⱨǝⱪⱪaniy ⱪilƣanliring» yaki «qünki ⱨǝⱪⱪaniy ⱨɵkümliring axkarǝ boldi». «munasiwǝtlik ayǝtlǝr» — «Yǝr.» 7:10, «Zǝb.» 86:9-10. ■ Yǝr. 10:7.
5 Bu ixlardin keyin, mǝn kɵrdümki, mana ǝrxtiki ibadǝthana, yǝni ⱨɵküm-guwaⱨliⱪ qediri eqildi!□ «ⱨɵküm-guwaⱨliⱪ qediri» — Tǝwrat dǝwridǝ ibadǝt qediri «ǝⱨdǝ sanduⱪi» ⱨǝm uning iqidiki «on pǝrman»ning makani bolƣanidi. Bu «on pǝrman» Hudaning harakteri wǝ pǝzilǝtlirini kɵrsitidiƣan bolƣaq, qedir bǝzidǝ «ⱨɵküm-guwaⱨliⱪ qediri» yaki «ǝⱨdǝ-guwaⱨliⱪ qediri» dǝp atalƣanidi. Ərxtiki «muⱪǝddǝs qedir» uningƣa ohxaxla Hudaning tǝbiiti toƣruluⱪ alaⱨidǝ guwaⱨliⱪ bǝrsǝ kerǝk. ■ Wǝⱨ. 11:19. 6 Yǝttǝ balayi’apǝtni ɵz ilkidǝ tutⱪan yǝttǝ pǝrixtǝ pakiz, parⱪirap turidiƣan libas kiygǝn, kɵksigǝ altun kǝmǝr baƣliƣan ⱨalda ibadǝthanidin qiⱪti.■ Wǝⱨ. 1:13. 7 Tɵt ⱨayat mǝhluⱪning biri yǝttǝ pǝrixtigǝ ǝbǝdil’ǝbǝd yaxaydiƣan Hudaning ⱪǝⱨri bilǝn tolƣan yǝttǝ altun qinini bǝrdi. 8 Ibadǝthana Hudaning xan-xǝripi wǝ ⱪudritidin tütün bilǝn liⱪ toldi. Yǝttǝ pǝrixtining yǝttǝ balayi’apiti ayaƣlaxmiƣuqǝ, ⱨeqkim ibadǝthaniƣa kirǝlmidi. □ «munasiwǝtlik ayǝtlǝr» — «Mis.» 40:34-36, «1Pad.» 8:11-12. ■ Mis. 40:34; 1Pad. 8:10; Yǝx. 6:4.

- Wǝⱨiy
- <
- 15
- >

■15:1 Wǝⱨ. 11:14.

■15:2 Wǝⱨ. 4:6; Mik. 7:18.

■15:3 Zǝb. 111:2; 139:14; 145:17.

□15:4 «Qünki ⱨǝⱪⱪaniy ⱪilƣanliring axkarǝ boldi» — «ⱨǝⱪⱪaniy ⱪilƣanliring» yaki «qünki ⱨǝⱪⱪaniy ⱨɵkümliring axkarǝ boldi». «munasiwǝtlik ayǝtlǝr» — «Yǝr.» 7:10, «Zǝb.» 86:9-10.

■15:4 Yǝr. 10:7.

□15:5 «ⱨɵküm-guwaⱨliⱪ qediri» — Tǝwrat dǝwridǝ ibadǝt qediri «ǝⱨdǝ sanduⱪi» ⱨǝm uning iqidiki «on pǝrman»ning makani bolƣanidi. Bu «on pǝrman» Hudaning harakteri wǝ pǝzilǝtlirini kɵrsitidiƣan bolƣaq, qedir bǝzidǝ «ⱨɵküm-guwaⱨliⱪ qediri» yaki «ǝⱨdǝ-guwaⱨliⱪ qediri» dǝp atalƣanidi. Ərxtiki «muⱪǝddǝs qedir» uningƣa ohxaxla Hudaning tǝbiiti toƣruluⱪ alaⱨidǝ guwaⱨliⱪ bǝrsǝ kerǝk.

■15:5 Wǝⱨ. 11:19.

■15:6 Wǝⱨ. 1:13.

□15:8 «munasiwǝtlik ayǝtlǝr» — «Mis.» 40:34-36, «1Pad.» 8:11-12.

■15:8 Mis. 40:34; 1Pad. 8:10; Yǝx. 6:4.

© 2010 Mukeddes Kalam - Uyghur Bible Translation Committee