- Pǝnd-nǝsiⱨǝtlǝr
- <
- 10
- >

10
Padixaⱨ Sulaymanning ⱨekmǝtlik sɵzliri
1 Padixaⱨ Sulaymanning pǝnd-nǝsiⱨǝtliri: —
Dana oƣul atisini xad ⱪilar;
Əⱪilsiz oƣul anisini ⱪayƣu-ⱨǝsrǝtkǝ salar.■ Pǝnd. 15:20
2 Ⱨaram bayliⱪlarning ⱨeq paydisi bolmas;
Ⱨǝⱪⱪaniyǝt insanni ɵlümdin ⱪutuldurar.■ Pǝnd. 11:4
3 Pǝrwǝrdigar ⱨǝⱪⱪaniy adǝmning jenini aq ⱪoymas;
Lekin u ⱪǝbiⱨlǝrning nǝpsini boƣup ⱪoyar.
4 Ⱨurunluⱪ kixini gaday ⱪilar;
Ixqanliⱪ bolsa bayaxat ⱪilar.□ «Ⱨurunluⱪ» — ibraniy tilida: «ⱪol boxluⱪi». «Ixqanliⱪ» — ibraniy tilida: «ǝstayidilliⱪning ⱪoli». ■ Pǝnd. 12:24
5 Yazda ⱨosulni yiƣiwalƣuqi — dana oƣuldur;
Lekin orma waⱪtida uhlap yatⱪuqi — hijalǝtkǝ ⱪalduridiƣan oƣuldur.
6 Bǝrikǝt ⱨǝⱪⱪaniy adǝmning bexiƣa qüxǝr;
Əmma zorawanliⱪ yamanlarning aƣziƣa urar.□ «Əmma zorawanliⱪ yamanlarning aƣziƣa urar» — baxⱪa birhil tǝrjimisi: «Əmma yamanlarning aƣzi zorawanliⱪni yoxurar».
7 Ⱨǝⱪⱪaniy adǝmning yadikari mubarǝktur;
Yamanlarning nami bolsa, sesiⱪ ⱪalar.
8 Dana adǝm yolyoruⱪ-nǝsiⱨǝtlǝrni ⱪobul ⱪilar;
Kot-kot, nadan kixi ɵz ayiƣi bilǝn putlixar.■ Pǝnd. 10:10
9 Ƣubarsiz yürgǝn kixining yürüx-turuxi turaⱪliⱪtur,
Yollirini ǝgri ⱪilƣanning kiri ahiri axkarilinidu.
10 Kɵz ixaritini ⱪilip yüridiƣanlar adǝmni daƣda ⱪaldurar;
Kot-kot, nadan kixi ɵz ayiƣi bilǝn putlixar.
11 Ⱨǝⱪⱪaniy adǝmning aƣzi ⱨayatliⱪ buliⱪidur,
Əmma zorawanliⱪ yamanning aƣziƣa urar.□ «ⱨayatliⱪ buliⱪi» — bǝlkim «Erǝn baƣqisi»diki «ⱨayatliⱪ beridiƣan dǝrǝh»kǝ ohxitilƣandur. «Əmma zorawanliⱪ yamanning aƣziƣa urar» — yaki «Əmma yamanning aƣzi zorawanliⱪni yoxurar». ■ Pǝnd. 10:6; 13:14
12 Ɵqmǝnlik jedǝl ⱪozƣar;
Meⱨir-muⱨǝbbǝt ⱨǝmmǝ gunaⱨlarni yapar.■ 1Kor. 13:7; 1Pet. 4:8
13 Əⱪil-idraⱪlik adǝmning aƣzidin danaliⱪ tepilar;
Əⱪilsizning dümbisigǝ palaⱪ tegǝr.■ Pǝnd. 20:30
14 Dana adǝmlǝr bilimlǝrni ziyadǝ toplar;
Lekin ǝhmǝⱪning aƣzi uni ⱨalakǝtkǝ yeⱪinlaxturar.
15 Mal-dunyaliri goya mǝzmut xǝⱨǝrdǝk bayning kapalitidur;
Miskinni ⱨalak ⱪilidiƣan ix dǝl uning namratliⱪidur.
16 Ⱨǝⱪⱪaniylarning ǝjirliri janƣa jan ⱪoxar,
Ⱪǝbiⱨlǝrning ⱨosuli gunaⱨnila kɵpǝytixtur.□ «...gunaⱨnila kɵpǝytixtur» — yaki «...gunaⱨini bekitǝr».
17 Nǝsiⱨǝtni anglap uni saⱪliƣuqi ⱨayatliⱪ yoliƣa mangar;
Tǝnbiⱨlǝrni rǝt ⱪilƣan kixi yoldin azƣanlardur.
18 Adawǝt saⱪliƣan kixi yalƣan sɵzlimǝy ⱪalmas;
Tɵⱨmǝt qapliƣanlar ǝhmǝⱪtur.□ «Adawǝt saⱪliƣan kixi yalƣan sɵzlimǝy ⱪalmas» — ibraniy tilida: «Adawǝt saⱪliƣuqining lǝwliri yalƣan bolidu».
19 Gǝp kɵp bolup kǝtsǝ, gunaⱨtin haliy bolmas,
Lekin aƣziƣa igǝ bolƣan ǝⱪilliⱪtur.
20 Ⱨǝⱪⱪaniy adǝmning sɵzi huddi sap kümüx;
Yamanning oyliri tolimu ǝrzimǝstur.□ «Ⱨǝⱪⱪaniy adǝmning sɵzi» — ibraniy tilida: «Ⱨǝⱪⱪaniy adǝmning tili». «Yamanning oyliri» — ibraniy tilida: «yamanning kɵngli».
21 Ⱨǝⱪⱪaniy adǝmning sɵzliri nurƣun kixini ⱪuwwǝtlǝr;
Əhmǝⱪlǝr ǝⱪli kǝmlikidin ɵlǝr.
22 Pǝrwǝrdigarning ata ⱪilƣan bǝrikiti adǝmni dɵlǝtmǝn ⱪilar;
U bǝrikitigǝ ⱨeqbir japa-muxǝⱪⱪǝt ⱪoxmas.
23 Əhmǝⱪ ⱪǝbiⱨlikni tamaxa dǝp bilǝr;
Əmma danaliⱪ yorutulƣan kixining hursǝnlikidur.□ «yorutulƣan» — ibaraniy tilida «ixni, baxⱪa adǝmni obdan qüxinidiƣan» degǝn mǝnidǝ. ■ Pǝnd. 14:9
24 Yaman kixi nemidin ⱪorⱪsa xuningƣa uqrar;
Ⱨǝⱪⱪaniy adǝmning arzusi ǝmǝlgǝ axurular.
25 Yaman adǝm ⱪuyundǝk ɵtüp yoⱪar;
Lekin ⱨǝⱪⱪaniy adǝm mǝnggülük uldǝktur.
26 Adǝm aqqiⱪ su yutuwalƣandǝk,
Kɵzigǝ is-tütǝk kirip kǝtkǝndǝk,
Ⱨurun adǝmni ixⱪa ǝwǝtkǝnmu xundaⱪ bolar.□ «Adǝm aqqiⱪ su yutuwalƣandǝk...» — ibraniy tilida: «Aqqiⱪ su qixlarƣa tǝgkǝndǝk...».
27 Pǝrwǝrdigardin ǝyminix ɵmürni uzun ⱪilar,
Yamanning ɵmri ⱪisⱪartilar.■ Pǝnd. 9:11
28 Ⱨǝⱪⱪaniy adǝmning ümidi hursǝnlik elip kelǝr;
Lekin rǝzilning kütkini yoⱪⱪa qiⱪar.■ Ayup 8:13,14; 11:20; Zǝb. 112:10
29 Pǝrwǝrdigarning yoli durus yaxawatⱪanlarƣa baxpanaⱨdur;
Ⱪǝbiⱨlik ⱪilƣuqilarƣa bolsa ⱨalakǝttur.■ Pǝnd. 13:6
30 Ⱨǝⱪⱪaniylarning orni mustǝⱨkǝmdur;
Yamanlar zeminda uzun turmas.
31 Ⱨǝⱪⱪaniy adǝmning aƣzidin danaliⱪ qiⱪar;
Lekin xumluⱪ til kesip taxlinar.
32 Ⱨǝⱪⱪaniy adǝmning sɵzi kixigǝ mok huxyaⱪar;
Yaman adǝmning aƣzidin xumluⱪ qiⱪar.

- Pǝnd-nǝsiⱨǝtlǝr
- <
- 10
- >

■10:1 Pǝnd. 15:20

■10:2 Pǝnd. 11:4

□10:4 «Ⱨurunluⱪ» — ibraniy tilida: «ⱪol boxluⱪi». «Ixqanliⱪ» — ibraniy tilida: «ǝstayidilliⱪning ⱪoli».

■10:4 Pǝnd. 12:24

□10:6 «Əmma zorawanliⱪ yamanlarning aƣziƣa urar» — baxⱪa birhil tǝrjimisi: «Əmma yamanlarning aƣzi zorawanliⱪni yoxurar».

■10:8 Pǝnd. 10:10

□10:11 «ⱨayatliⱪ buliⱪi» — bǝlkim «Erǝn baƣqisi»diki «ⱨayatliⱪ beridiƣan dǝrǝh»kǝ ohxitilƣandur. «Əmma zorawanliⱪ yamanning aƣziƣa urar» — yaki «Əmma yamanning aƣzi zorawanliⱪni yoxurar».

■10:11 Pǝnd. 10:6; 13:14

■10:12 1Kor. 13:7; 1Pet. 4:8

■10:13 Pǝnd. 20:30

□10:16 «...gunaⱨnila kɵpǝytixtur» — yaki «...gunaⱨini bekitǝr».

□10:18 «Adawǝt saⱪliƣan kixi yalƣan sɵzlimǝy ⱪalmas» — ibraniy tilida: «Adawǝt saⱪliƣuqining lǝwliri yalƣan bolidu».

□10:20 «Ⱨǝⱪⱪaniy adǝmning sɵzi» — ibraniy tilida: «Ⱨǝⱪⱪaniy adǝmning tili». «Yamanning oyliri» — ibraniy tilida: «yamanning kɵngli».

□10:23 «yorutulƣan» — ibaraniy tilida «ixni, baxⱪa adǝmni obdan qüxinidiƣan» degǝn mǝnidǝ.

■10:23 Pǝnd. 14:9

□10:26 «Adǝm aqqiⱪ su yutuwalƣandǝk...» — ibraniy tilida: «Aqqiⱪ su qixlarƣa tǝgkǝndǝk...».

■10:27 Pǝnd. 9:11

■10:28 Ayup 8:13,14; 11:20; Zǝb. 112:10

■10:29 Pǝnd. 13:6

© 2010 Mukeddes Kalam - Uyghur Bible Translation Committee